ದಿ ಕಿಂಗ್ಸ್ ಸ್ಪೀಚ್ (ಚಲನಚಿತ್ರ)

'''*ದಿ ಕಿಂಗ್ಸ್ ಸ್ಪೀಚ್* **  ೨೦೧೦ರ ಬ್ರಿಟಿಷ್ ಐತಿಹಾಸಿಕ ರೂಪಕದ ಚಲನಚಿತ್ರವಾಗಿದ್ದು, ಟಾಮ್ ಹೂಪರ್ ನಿರ್ದೇಶಿಸಿದ್ದಾರೆ ಮತ್ತು ಡೇವಿಡ್ ಸೈಡ್ಲರ್ ಚಿತ್ರಕಥೆ ಬರೆದಿದ್ದಾರೆ. ಕಾಲಿನ್ ಫಿರ್ತ್  ಕಿಂಗ್ ಜಾರ್ಜ್ VIಪಾತ್ರಧಾರಿಯಾಗಿದ್ದು, ತನ್ನ ಉಗ್ಗಿನ ದೋಷವನ್ನು ನಿವಾರಿಸಲು ಆಸ್ಟ್ರೇಲಿಯದ ವಾಕ್ ಚಿಕಿತ್ಸಕ ಲಯೋನೆಲ್ ಲಾಗ್ ಅವರನ್ನು ಭೇಟಿಯಾಗುತ್ತಾರೆ. ಈ ಪಾತ್ರವನ್ನು ಜೆಫ್ರಿ ರಷ್ ನಿರ್ವಹಿಸಿದ್ದಾರೆ. ಇಬ್ಬರು ಒಟ್ಟಿಗೆ ಕೆಲಸಮಾಡುತ್ತಾ ಸ್ನೇಹಿತರಾಗುತ್ತಾರೆ. ಅವನ ಸಹೋದರ ಎಡ್ವರ್ಡ್ VII ಪದತ್ಯಾಗ ಮಾಡಿದಾಗ, ಹೊಸ ರಾಜ ವಿಶ್ವ ಯುದ್ಧ IIರ ಆರಂಭದಲ್ಲಿ ಜರ್ಮನಿ ವಿರುದ್ಧ ಬ್ರಿಟನ್ ಯುದ್ಧಕ್ಕೆ ತೆರಳಿದ ದಿನ ರೇಡಿಯೊ ಪ್ರಸಾರ ನಿರ್ಮಾಣಕ್ಕೆ ನೆರವಾಗಲು ಲಾಗ್ ಮೇಲೆ ಅವಲಂಬಿತರಾಗುತ್ತಾರೆ.

ಸೈಡ್ಲರ್ ತಮ್ಮ ಯೌವನದಲ್ಲಿ ತಮ್ಮ ಉಗ್ಗಿನ ದೋಷ ನಿವಾರಿಸಿಕೊಂಡ ಬಳಿಕ ಜಾರ್ಜ್ VI ಜೀವನದ ಬಗ್ಗೆ ಸಂಶೋಧನೆ ಆರಂಭಿಸಿ ಪುರುಷರ ಸಂಬಂಧಗಳ ಬಗ್ಗೆ ಬರೆಯುತ್ತಾರೆ. ಚಿತ್ರೀಕರಣಕ್ಕೆ ೯ ವಾರಗಳ ಮುಂಚೆ, ಲಾಗ್ಸ್ ನೋಟ್‌ಪುಸ್ತಕಗಳು ಪತ್ತೆಯಾದವು ಮತ್ತು ಅವುಗಳಿಂದ ಉಲ್ಲೇಖಗಳನ್ನು ಮೂಲಪ್ರತಿಗೆ ಸೇರಿಸಲಾಯಿತು. ಮುಖ್ಯ ಚಿತ್ರೀಕರಣವು ಲಂಡನ್‌ನಲ್ಲಿ ಮತ್ತು ಬ್ರಿಟನ್‌ನ ಇತರೆ ಸ್ಥಳಗಳಲ್ಲಿ ೨೦೦೯ ಡಿಸೆಂಬರ್‌ನಲ್ಲಿ ಮತ್ತು ೨೦೧೦ ಜನವರಿ ಪೂರ್ವದಲ್ಲಿ ನಡೆಯಿತು. ಚಲನಚಿತ್ರವು ಯುನೈಟೆಡ್ ಕಿಂಗ್ಡಂನಲ್ಲಿ ೨೦೧೧ ಜನವರಿ ೭ರಂದು ಬಿಡುಗಡೆಯಾಯಿತು.

**ದಿ ಕಿಂಗ್ಸ್ ಸ್ಪೀಚ್''' ಪ್ರಮುಖ ಗಲ್ಲಾ ಪೆಟ್ಟಿಗೆ ಮತ್ತುವಿಮರ್ಶಾತ್ಮಕ ಯಶಸ್ಸುಗಳಿಸಿತು. ೮ ದಶಲಕ್ಷ ಪೌಂಡ್ ಬಜೆಟ್‌ನೊಂದಿಗೆ (ಸುಮಾರು ೧೫ ದಶಲಕ್ಷ ಡಾಲರ್),ಇದು ಅಂತಾರಾಷ್ಟ್ರೀಯವಾಗಿ ೪೦೦ ದಶಲಕ್ಷ ಡಾಲರ್‌ಗಿಂತ ಹೆಚ್ಚು ಗಳಿಸಿತು. ಅದರ ದೃಶ್ಯ ಶೈಲಿ, ಕಲಾ ನಿರ್ದೇಶನ ಮತ್ತು ನಟನೆಗಾಗಿ ವಿಮರ್ಶಕರಿಂದ ವ್ಯಾಪಕ ಮೆಚ್ಚುಗೆಗೆ ಪಾತ್ರವಾಯಿತು. ಇತರೆ ಟೀಕಾಕಾರರು ಚಲನಚಿತ್ರವು ಬಿಂಬಿಸುವ ಐತಿಹಾಸಿಕ ಘಟನೆಗಳ ತಪ್ಪು ನಿರೂಪಣೆಯನ್ನು ಚರ್ಚಿಸಿದರು. ವಿಶೇಷವಾಗಿ ಪದತ್ಯಾಗಕ್ಕೆ ವಿನ್‌ಸ್ಟನ್ ಚರ್ಚಿಲ್ ತಮ್ಮ ವಿರೋಧವನ್ನು ಬದಲಿಸಿಕೊಂಡಿರುವುದು. ಚಲನಚಿತ್ರವು ಅನೇಕ ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳನ್ನು ಬಹುಮಟ್ಟಿಗೆ ಕಾಲಿನ್ ಫಿರ್ತ್ ಸ್ವೀಕರಿಸಿದರು. ಚಲನಚಿತ್ರವು ಏಳು ಗೋಲ್ಡನ್ ಗ್ಲೋಬ್ಸ್ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗೊಂಡಿತು ಮತ್ತು ಫಿರ್ತ್ ಅವರಿಗೆ ಅತ್ಯುತ್ತಮ ನಟ-ರೂಪಕಪ್ರಶಸ್ತಿಯನ್ನು ಗೆದ್ದುಕೊಟ್ಟಿತು. ಚಲನಚಿತ್ರವು ಯಾವುದೇ ಚಲನಚಿತ್ರಕ್ಕಿಂತ ಬಹುಮಟ್ಟಿನ ೧೪  BAFTA ನಾಮನಿರ್ದೇಶನಗಳನ್ನು ಸ್ವೀಕರಿಸಿತು. ಇವುಗಳಲ್ಲಿ  ಅತ್ಯುತ್ತಮ ಚಿತ್ರ,ಫಿರ್ತ್ ಅವರಿಗೆ ಅತ್ಯುತ್ತಮ ನಟ, ಜೆಫ್ರಿ ರಶ್ ಮತ್ತು ಹೆಲೆನಾ ಬೋನಾಮ್ ಕಾರ್ಟರ್  ಅವರಿಗೆ ಕ್ರಮವಾಗಿ ಅತ್ಯುತ್ತಮ ಪೋಷಕ ನಟ ಮತ್ತು ಅತ್ಯುತ್ತಮ ಪೋಷಕ ನಟಿ ಪ್ರಶಸ್ತಿಗಳೂ ಸೇರಿದಂತೆ ೭ ನಾಮನಿರ್ದೇಶನಗಳಲ್ಲಿ ಗೆದ್ದಿತು. ಚಲನಚಿತ್ರವು ೧೨ ಅಕಾಡೆಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗೊಂಡಿತು. ಆ ವರ್ಷ ಯಾವುದೇ ಚಿತ್ರಕ್ಕಿಂತ ಇದು ಹೆಚ್ಚಾಗಿತ್ತು ಮತ್ತು  ಎಲ್ಲವನ್ನೂ ಪ್ರಮುಖ ವಿಭಾಗಗಳಲ್ಲಿ ನಾಲ್ಕು ಪ್ರಶಸ್ತಿಗಳನ್ನು ಗೆಲ್ಲುವಲ್ಲಿ ಕೊನೆಗೊಂಡಿತು.ಟಾಮ್ ಹೂಪರ್‌ಗೆ ಅತ್ಯುತ್ತಮ ಚಿತ್ರ, ಅತ್ಯುತ್ತಮ ನಿರ್ದೇಶಕ ಫಿರ್ತ್‌ಗೆ ಅತ್ಯುತ್ತಮ ನಟ ಮತ್ತು ಡೇವಿಡ್ ಸೈಡ್ಲರ್ ಅವರಿಗೆ ಅತ್ಯುತ್ತಮ ಮೂಲ ಚಿತ್ರಕಥೆ ಒಳಗೊಂಡಿವೆ.

## ಕಥಾವಸ್ತು 
ಡ್ಯೂಕ್ ಆಫ್ ಆರ್ಕ್‌ನ ಪ್ರಿನ್ಸ್ ಆಲ್ಬರ್ಟ್‌ನೊಂದಿಗೆ(ನಂತರ ಕಿಂಗ್ ಜಾರ್ಜ್ VI) ಚಿತ್ರವು ಆರಂಭವಾಗುತ್ತದೆ. ಅವರ ಪತ್ನಿ ಮತ್ತು ಕುಟಂಬಕ್ಕೆ ಬರ್ಟೀ ಎಂದೇ ಹೆಸರಾಗಿದ್ದಾರೆ (ಕಾಲಿನ್ ಫಿರ್ತ್ ಅಭಿನಯ) ಕಿಂಗ್ ಜಾರ್ಜ್ Vಅವರ ಎರಡನೇ ಪುತ್ರ. ತಮ್ಮ ಪತ್ನಿ ಎಲಿಜಬೆತ್(ಹೆಲೆನಾ ಬೋನಾಮ್ ಕಾರ್ಟರ್)ಪಕ್ಕದಲ್ಲಿ ವೆಂಬ್ಲಿ ಸ್ಟೇಡಿಯಂನಲ್ಲಿ ೧೯೨೫ರ ಬ್ರಿಟಿಷ್ ಎಂಪೈರ್ ಎಕ್ಸಿಬಿಷನ್‌ ಸಮಾರೋಪದಲ್ಲಿ ಮಾತನಾಡುತ್ತಾರೆ. ಅವರ ಉಗ್ಗಿನ ಮಾತಿನ ಭಾಷಣವು ಪ್ರೇಕ್ಷಕವರ್ಗದಲ್ಲಿ ಸಾವಿರಾರು ಶ್ರೋತೃಗಳನ್ನು ಕಲಕುತ್ತದೆ. ಡ್ಯೂಕ್ ಅನೇಕ ಯಶಸ್ವಿಯಾಗದ ಚಿಕಿತ್ಸೆಗಳನ್ನು ಪಡೆದು ನಂತರ ಪ್ರಯತ್ನವನ್ನು ಕೈಬಿಡುತ್ತಾರೆ. ನಂತರ ಅವರ ಪತ್ನಿ  ಲಯನಲ್ ಲಾಗ್ (ಜೆಫ್ರಿ ರಶ್),ಅವರನ್ನು ಕಾಣುವಂತೆ ಮನವೊಲಿಸುತ್ತಾರೆ. ಲಾಗ್ ಲಂಡನ್‌ನಲ್ಲಿರುವ ಆಸ್ಟ್ರೇಲಿಯದ ವಾಕ್ ಚಿಕಿತ್ಸಕರಾಗಿದ್ದರು. ಅವರ ಪ್ರಥಮ ಸೆಷನ್‌ನಲ್ಲಿ, ತಾವು ಪರಸ್ಪರ ಕ್ರಿಶ್ಚಿಯನ್ ಹೆಸರುಗಳಲ್ಲಿ ಕರೆಯೋಣವೆಂದು ಲಾಗ್ ಮನವಿ ಮಾಡುತ್ತಾರೆ. ಇದು ರಾಜಮನೆತನದ ಶಿಷ್ಟಾಚಾರದ ಉಲ್ಲಂಘನೆ- ಇಂದಿನಿಂದ ಅವರ ಕುಟುಂಬದ ಬರ್ಟೀ ಎಂಬ ಹೆಸರಿನೊಂದಿಗೆ ಕರೆಯುವುದಾಗಿ ಲಾಗ್ ಡ್ಯೂಕ್‌ಗೆ ತಿಳಿಸುತ್ತಾರೆ. ಮೊದಲಿಗೆ, ಬರ್ಟೀ ಚಿಕಿತ್ಸೆ ಪಡೆಯಲು ಹಿಂಜರಿದರು. ಲಾಗ್ ಈ ಕ್ಷಣದಲ್ಲಿ ಸಮರ್ಪಕವಾಗಿ ಓದಬಹುದೆಂದು ಬರ್ಟೀ ಜತೆ ಒಂದು ಶಿಲ್ಲಿಂಗ್ ಪಂಥ ಕಟ್ಟುತ್ತಾರೆ. ಬರ್ಟೀಗೆ ಹ್ಯಾಮ್ಲೆಟ್ಸ್‌ನ ಟು ಬಿ, ಆರ್ ನಾಟ್ ಟು ಬಿಯನ್ನು ಗಟ್ಟಿಯಾಗಿ ಓದಲು ಕೊಡುತ್ತಾರೆ. ಹೆಡ್‌ಫೋನ್‌ಗಳಲ್ಲಿ ಗಟ್ಟಿಧ್ವನಿಯ ಸಂಗೀತವನ್ನು ಕೇಳುತ್ತಾ ಬರ್ಟೀ ಹಾಗೆ ಮಾಡುತ್ತಾರೆ. ಲಾಗ್ ಬರ್ಟೀ ಅವರ ಪಠಣವನ್ನು ಗ್ರಾಮೋಫೋನ್ ರೆಕಾರ್ಡ್‌ನಲ್ಲಿ ಧ್ವನಿಮುದ್ರಿಸುತ್ತಾರೆ. ಆದರೆ ತಾವು ಉಗ್ಗಿನ ದೋಷದಿಂದ ಮಾತನಾಡಿದ್ದು ಅವರಿಗೆ ಮನದಟ್ಟಾಗಿ, ತಮ್ಮ ಪರಿಸ್ಥಿತಿ ನಿರಾಶದಾಯಕ ಎಂದು ಘೋಷಿಸಿ ಸಿಟ್ಟಿನಿಂದ ನಿರ್ಗಮಿಸುತ್ತಾರೆ. ಲಾಗ್ ಧ್ವನಿಮುದ್ರಿಕೆಯನ್ನು ಅವರಿಗೆ ನೆನಪಿನ ಕುರುಹಾಗಿ ನೀಡುತ್ತಾರೆ.

ಕಿಂಗ್ ಜಾರ್ಜ್ V (ಮೈಕೇಲ್ ಗ್ಯಾಂಬನ್)೧೯೩೪ರ ಕ್ರಿಸ್‌ಮಸ್ ಭಾಷಣ ಮಾಡಿದ ನಂತರ, ಗಂಡಾಂತರದ ಅಂತಾರಾಷ್ಟ್ರೀಯ ಪರಿಸ್ಥಿತಿಯಲ್ಲಿ ಆಧುನಿಕ ರಾಜಪ್ರಭುತ್ವಕ್ಕಾಗಿ ಪ್ರಸಾರ ಮಾಡುವ ಪ್ರಾಮುಖ್ಯತೆಯನ್ನು ಅವರು ಬರ್ಟೀಗೆ ವಿವರಿಸುತ್ತಾರೆ. ಡೇವಿಡ್(ಎಡ್ವರ್ಡ್, ಪ್ರಿನ್ಸ್ ಆಫ್ ವೇಲ್ಸ್, ಗೈ ಪಿಯರ್ಸ್ ಪಾತ್ರ), ಬರ್ಟಿಯ ಹಿರಿಯ ಸಹೋದರ, ರಾಜನಾಗಿದ್ದರೆ ಕುಟುಂಬ ಮತ್ತು ರಾಷ್ಟ್ರಕ್ಕೆ ಅವನತಿಯನ್ನು ತರುತ್ತಾನೆಂದು ಘೋಷಿಸುತ್ತಾರೆ. ಅವನ ಜಾಗವನ್ನು ತುಂಬಲು ಬರ್ಟೀ ಸ್ವತಃ ತರಬೇತಿ ಪಡೆಯಬೇಕು-ಅವರ ತಂದೆಯ ಭಾಷಣವನ್ನು ಓದುವುದನ್ನು ಅಭ್ಯಾಸ ಮಾಡುವ ಮೂಲಕ ಸ್ವಯಂ ಆರಂಭಿಸಬೇಕು ಎಂದು ಹೇಳುತ್ತಾರೆ. ಹಾಗೆ ಓದಲು ಯಾತನಾಮಯ ಪ್ರಯತ್ನದ ಬಳಿಕ, ಬರ್ಟೀ ಲಾಗ್ ಅವರ ಧ್ವನಿಮುದ್ರಿಕೆಯನ್ನು ನುಡಿಸುತ್ತಾರೆ ಮತ್ತು ಶೇಕ್ಸ್‌ಪಿಯರ್ ಅವರ ನಿರಂತರವಾದ ಪಠಣವನ್ನು ಸ್ವಯಂ ಕೇಳುತ್ತಾರೆ. ಅವರು ಲಾಗ್ ಬಳಿ ಹಿಂತಿರುಗಿ, ಸ್ನಾಯು ಸಡಿಲತೆ ಮತ್ತು ಉಸಿರು ನಿಯಂತ್ರಣದ ಬಗ್ಗೆ ಒಟ್ಟಿಗೆ ಕಾರ್ಯಮಗ್ನರಾಗುತ್ತಾರೆ. ಲಾಗ್ ಉಗ್ಗಿನ ಮಾನಸಿಕ ಬೇರುಗಳನ್ನು ತನಿಖೆ ಮಾಡಿದಾಗ ಬರ್ಟೀ ಮುಜುಗರಕ್ಕೆ ಈಡಾಗುತ್ತಾರೆ. ಬರ್ಟೀ ಶೀಘ್ರದಲ್ಲೇ ತಮ್ಮ ಬಾಲ್ಯದ ಕೆಲವು ಒತ್ತಡಗಳನ್ನು ಬಹಿರಂಗಗೊಳಿಸುತ್ತಾರೆ: ಅವರ ಶಿಸ್ತಿನ ತಂದೆ, ಅವರ  ಸ್ವಾಭಾವಿಕ ಎಡಗೈ ಬಳಕೆಗೆ ನಿಗ್ರಹ,ಅವರ ನಾಕ್ ನೀಸ್(ಮಂಡಿಗಳು ಪರಸ್ಪರ ಸ್ಪರ್ಶಿಸುವುದು)ಗೆ ಲೋಹದ ಪಟ್ಟಿಗಳ ನೋವಿನ ಚಿಕಿತ್ಸೆ, ಅವರ ಅಣ್ಣನಿಗೆ ಆದ್ಯತೆ ನೀಡಿದ ದಾದಿ, ಅವರಿಗೆ ಸರಿಯಾಗಿ ಉಪಚಾರ ಮಾಡಲಿಲ್ಲ(ನನ್ನ ತಂದೆ, ತಾಯಿಗಳು ಇದನ್ನು ಗಮನಿಸಲು ೩ ವರ್ಷಗಳನ್ನು ತೆಗೆದುಕೊಂಡರು ಎಂದು ಬರ್ಟೀ ಹೇಳುತ್ತಾರೆ) ಅವರ ತಮ್ಮ ಪ್ರಿನ್ಸ್ ಜಾನ್ ೧೯೧೯ರಲ್ಲಿ ಅಕಾಲ ನಿಧನಕ್ಕೆ ಒಳಗಾಗಿದ್ದು ಮುಂತಾದವು. ಚಿಕಿತ್ಸೆ ಪ್ರಗತಿ ಹೊಂದುತ್ತಿದ್ದಂತೆ, ಲಯೋನೆಲ್ ಮತ್ತು ಬರ್ಟೀ ಸ್ನೇಹಿತರು ಮತ್ತು ವಿಶ್ವಾಸಿಗಳಾಗುತ್ತಾರೆ.
thumb|alt=A man and woman standing side by side|ಡ್ಯೂಕ್ ಮತ್ತು ಡಚಸ್ ಆಫ್ ಯಾರ್ಕ್ ಪಾತ್ರದಲ್ಲಿ ಫಿರ್ತ್ ಮತ್ತು ಬಾನಾಮ್ ಕಾರ್ಟರ್
೧೯೩೬ರ ಜನವರಿ ೨೦ರಂದು ಜಾರ್ಜ್  V ನಿಧನರಾಗುತ್ತಾರೆ ಮತ್ತು ಡೇವಿಡ್ ಸಿಂಹಾಸನವನ್ನು ಕಿಂಗ್ ಎಡ್ವರ್ಡ್ VIIIಹೆಸರಿನಲ್ಲಿ ಏರುತ್ತಾರೆ. ಅವರು ವಿಚ್ಛೇದಿತ ಅಮೆರಿಕದ ಸಮಾಜ ಪ್ರಮುಖ ಮಹಿಳೆ ವಾಲ್ಲಿಸ್ ಸಿಂಪ್ಸನ್(ಈವ್ ಬೆಸ್ಟ್)ಳನ್ನು ವಿವಾಹವಾಗಲು ಇನ್ನೂ ಬಯಸಿರುತ್ತಾರೆ. ಬಾಲ್ಮೋರಲ್ ಕ್ಯಾಸಲ್‌ನಲ್ಲಿ ನಡೆದ ಸಂತೋಷಕೂಟದಲ್ಲಿ ಎಡ್ವರ್ಡ್ ವಿಚ್ಛೇದಿತ ಮಹಿಳೆಯನ್ನು ಮದುವೆಯಾಗಿ ಸಿಂಹಾಸನದಲ್ಲಿ ಉಳಿಯಲು ಸಾಧ್ಯವಿಲ್ಲ ಎಂದು ಬರ್ಟೀ ಗಮನಸೆಳೆಯುತ್ತಾರೆ. ಎಡ್ವರ್ಡ್ ತನ್ನ ಸಹೋದರನನ್ನು ದೂಷಿಸಿ ತನ್ನ ಸಿಂಹಾಸನವನ್ನು ಉರುಳಿಸಲು ಮಧ್ಯಯುಗೀನ ಶೈಲಿಯ ಸಂಚು ನಡೆಸುತ್ತಿದ್ದಾನೆಂದು ಆರೋಪಿಸುತ್ತಾರೆ. ಬರ್ಟೀಯ ವಾಕ್ ಪಾಠಗಳು ಸಿಂಹಾಸನಕ್ಕೆ ಸಿದ್ಧತೆ ಮಾಡಿಕೊಳ್ಳಲು ಮತ್ತು ಬಾಲ್ಯದ ಉಗ್ಗಿನ ಮಾತಾದ  "B-B-B-ಬರ್ಟೀ"ಎನ್ನುವುದನ್ನು ಸಚೇತನಗೊಳಿಸುವುದಾಗಿದೆ ಎಂದು ಹೇಳುತ್ತಾರೆ.

ಮುಂದಿನ ಸೆಷನ್‌ನಲ್ಲಿ ಬರ್ಟೀ ಈ ಘಟನೆಯನ್ನು ಮರೆತಿರಲಿಲ್ಲ. ಅವನ ಸಹೋದರನ ಜತೆ ಹೊರತುಪಡಿಸಿ ಉಗ್ಗಿಲ್ಲದೇ ಪ್ರತಿಯೊಬ್ಬರ ಜತೆ ಮಾತನಾಡಲು ಹೆಚ್ಚುಕಡಿಮೆ ಸಾಧ್ಯವಾಗಿದ್ದು ಅವರನ್ನು ಕೆರಳಿಸಿತು. ಬರ್ಟೀ ದೂಷಿಸಿದಾಗ ಅವರು ಉಗ್ಗುವುದಿಲ್ಲವೆಂದು ಲಾಗ್ ಗಮನಿಸಿ, ಅವರಿಗೆ ಮನಸ್ಸಿಗೆ ಬಂದ ಅಪಶಬ್ದಗಳನ್ನು ನುಡಿಯುಂತೆ ತಿಳಿಸುತ್ತಾರೆ. ಹಾಗೆ ಮಾಡಿದ ನಂತರ ಬರ್ಟೀ ವ್ಯಾಲಿ ಸಿಂಪ್ಸನ್ ಜತೆ ಡೇವಿಡ್ ಅವರ ಮೂರ್ಖತನದ ಪ್ರಮಾಣದ ಬಗ್ಗೆ ವಿವರಿಸುತ್ತಾರೆ ಮತ್ತು ಬರ್ಟೀ ರಾಜನಾಗಬೇಕೆಂದು ಒತ್ತಾಯಿಸುತ್ತಾರೆ. ಇದರಿಂದ ಆಕ್ರೋಶಗೊಂಡ ಬರ್ಟೀ ಲಾಗ್ ಅವರನ್ನುರಾಜ ದ್ರೋಹಕ್ಕಾಗಿ ದೂಷಿಸುತ್ತಾರೆ ಮತ್ತು ಅವರ ವಿಫಲಗೊಂಡ ನಟನಾ ವೃತ್ತಿಜೀವನ ಮತ್ತು ದೈನ್ಯತೆಯ ಹುಟ್ಟುಗಳ ಬಗ್ಗೆ ಅಣಕಿಸುತ್ತಾರೆ. ಇದರಿಂದ ಇವರಿಬ್ಬರ ಸ್ನೇಹದಲ್ಲಿ ಬಿರುಕು ಉಂಟಾಗುತ್ತದೆ. ಕಿಂಗ್ ಎಡ್ವರ್ಡ್ VIII ವಿವಾಹಕ್ಕಾಗಿ ಪದತ್ಯಾಗ ಮಾಡಿದಾಗ, ಬರ್ಟೀ ಕಿಂಗ್ ಜಾರ್ಜ್  VI ಆಗುತ್ತಾನೆ. ನೂತನ ರಾಜ ತನಗೆ ಲಾಗ್ ನೆರವು ಬೇಕೆಂದು ಅರಿತುಕೊಳ್ಳುತ್ತಾನೆ ಮತ್ತು ರಾಣಿಯು ಲಾಗ್ ನಿವಾಸಕ್ಕೆ ಕ್ಷಮಾಪಣೆ ಕೇಳಲು ತೆರಳುತ್ತಾಳೆ. ಲಾಗ್ ಅವರು ವೆಸ್ಟ್‌ಮಿನಿಸ್ಟರ್ ಅಬ್ಬೆಯ ರಾಜನ ಕಿರೀಟಧಾರಣೆ ಸಂದರ್ಭದಲ್ಲಿ ರಾಜನ ಆಸನದ ಸಾಲಿನಲ್ಲಿ ಕುಳಿತುಕೊಳ್ಳುವಂತೆ ರಾಜ ಲಾಗ್‌ಗೆ ಒತ್ತಾಯಿಸುತ್ತಾನೆ. ಕ್ಯಾಂಟರ್‌ಬರಿಯ ಆರ್ಕ್‌ಬಿಷಪ್ (ಡೆರೆಕ್ ಜಾಕೋಬಿ)ಡಾ. ಕಾಸ್ಮೋ ಗೋರ್ಡನ್ ಲ್ಯಾಂಗ್ ಲಾಗ್ ಅವರ ಅರ್ಹತೆಗಳನ್ನು ಪ್ರಶ್ನಿಸುತ್ತಾರೆ. ಇದು ರಾಜ ಮತ್ತು ಲಾಗ್ ನಡುವೆ ಇನ್ನೊಂದು ಸಂಘರ್ಷಕ್ಕೆ ಪ್ರೇರಣೆಯಾಗುತ್ತದೆ. ತಾವು ಕಳೆದ ಯುದ್ಧದಲ್ಲಿ ಆಘಾತಗೊಂಡ ಸೈನಿಕರಿಗೆ ಚಿಕಿತ್ಸೆ ನೀಡುವ ಮೂಲಕ ಆರಂಭಿಸಿದ್ದಾಗಿ ವಿವರಿಸುತ್ತಾನೆ. ರಾಜನಿಗೆ ಸ್ವಯಂ ಶಕ್ತಿಗಳ ಬಗ್ಗೆ ಮನದಟ್ಟಾಗದಿದ್ದರೂ, ಲಾಗ್ ಕಿಂಗ್ ಎಡ್ವರ್ಡ್ ಆಸನದಲ್ಲಿ ಕುಳಿತುಕೊಳ್ಳುತ್ತಾನೆ ಮತ್ತು ಸ್ಟೋನ್ ಆಫ್ ಸ್ಕೋನ್ ನಿರರ್ಥಕವೆಂದು ತಳ್ಳಿಹಾಕುತ್ತಾನೆ. ರಾಜನು ಲಾಗ್‌ನ ಅವಮರ್ಯಾದೆಗೆ ಪ್ರತಿಭಟಿಸುತ್ತಾನೆ ಮತ್ತು ಲಾಗ್ ಪ್ರಚೋದನೆಯಿಂದ ಉಂಟಾದ ತನ್ನ ದಿಢೀರ್  ಮಾತುಗಾರಿಕೆಯಿಂದ ಚಕಿತನಾಗುತ್ತಾನೆ.

ಜರ್ಮನಿಯ ವಿರುದ್ಧ ೧೯೩೯ರ ಸೆಪ್ಟೆಂಬರ್‌ನ ಯುದ್ಧದ ಘೋಷಣೆಯಿಂದ ಬರ್ಟೀ ಲಾಗ್ ಅವರನ್ನು ಬಕಿಂಗ್‌ಹ್ಯಾಂ ಅರಮನೆಗೆ ಕರೆಸುತ್ತಾರೆ. ಬ್ರಿಟನ್ ಮತ್ತು ಸಾಮ್ರಾಜ್ಯಕ್ಕೆ ರೇಡಿಯೊ ಭಾಷಣಕ್ಕೆ ಸಿದ್ಧವಾಗುವುದಕ್ಕಾಗಿ ಅವರಿಗೆ ನೆರವಾಗಲು ಕರೆಸಿರುತ್ತಾರೆ. ರಾಜ ಮತ್ತು ಲಾಗ್ ಅರಮನೆಯ ಮೂಲಕ ಸಣ್ಣ ಸ್ಟುಡಿಯೊಗೆ ಆಗಮಿಸಿದಾಗ, ವಿನ್‌ಸ್ಟನ್ ಚರ್ಚಿಲ್ (ತಿಮೋತಿ ಸ್ಪಾಲ್) ತನಗೂ ಕೂಡ ಹಿಂದೊಮ್ಮೆ ವಾಕ್ ದೋಷವಿತ್ತು ಮತ್ತು ಅದನ್ನು ತನ್ನ ಅನುಕೂಲಕ್ಕೆ ಬಳಸಿಕೊಳ್ಳಲು ದಾರಿ ಹುಡುಕಿದ್ದಾಗಿ ಬಹಿರಂಗಪಡಿಸುತ್ತಾರೆ. ಲಕ್ಷಾಂತರ ಜನರು ಅವರ ರೇಡಿಯೊ ಭಾಷಣವನ್ನು ಕೇಳಿದಾಗ,ರಾಜ ತನ್ನ ಭಾಷಣವನ್ನು ತನಗೆ ತರಬೇತಿ ನೀಡಿದ ಲಾಗ್‌ಗೆ ಮುಡಿಪಾಗಿಡುವಂತೆ ಮಾಡಿದರು. ಲಾಗ್ ವೀಕ್ಷಿಸುತ್ತಿದ್ದಂತೆ, ರಾಜ ಅರಮನೆಯ ಬಾಲ್ಕನಿಗೆ ತನ್ನ ಕುಟುಂಬದೊಂದಿಗೆ ಹೆಜ್ಜೆಯಿರಿಸಿದರು. ಅಲ್ಲಿ ಸಾವಿರಾರು ಲಂಡನ್ ನಿವಾಸಿಗಳು ಧ್ವನಿವರ್ಧಕಗಳಲ್ಲಿ ರಾಜನ ಭಾಷಣವನ್ನು ಕೇಳಿ ಹರ್ಷೋದ್ಗಾರ ಮಾಡಲು ಬೀದಿಗಳಲ್ಲಿ ಕಲೆತಿದ್ದರು.

ಕಿಂಗ್ ಜಾರ್ಜ್ VI ವಿಶ್ವಯುದ್ಧ IIರಲ್ಲಿ ನೀಡಿದ ಅನೇಕ ಭಾಷಣಗಳಲ್ಲಿ ಲಾಗ್ ಸದಾ ಜತೆಗಿದ್ದರು ಎಂದು ಅಂತಿಮ ಟೈಟಲ್ ಕಾರ್ಡ್ ವಿವರಿಸುತ್ತದೆ. ೧೯೪೪ರಲ್ಲಿ ಕಿಂಗ್ ಲಾಗ್ ಅವರನ್ನು ರಾಜಪ್ರಭುತ್ವಕ್ಕೆ ಅವರು ಸಲ್ಲಿಸಿದ ವೈಯಕ್ತಿಕ ಸೇವೆಯನ್ನು ಗುರುತಿಸಿ ರಾಯಲ್ ವಿಕ್ಟೋರಿಯನ್ ಆರ್ಡರ್ ಕಮಾಂಡರ್‌ನನ್ನಾಗಿ ಮಾಡಿದರು ಎಂದು ಅದು ಗಮನಸೆಳೆಯುತ್ತದೆ. ಬರ್ಟೀ ಮತ್ತು ಲಾಗ್ ಉಳಿದ ಜೀವಿತಾವಧಿಯಲ್ಲಿ ಸ್ನೇಹಿತರಾಗಿ ಉಳಿದರು ಎಂದು ಅಂತಿಮ ಕಾರ್ಡ್ ತಿಳಿಸುತ್ತದೆ.

## ಪಾತ್ರವರ್ಗ 
* ಕಿಂಗ್ ಜಾರ್ಜ್  VI / ಪ್ರಿನ್ಸ್ ಆಲ್ಬರ್ಟ್,ಡ್ಯೂಕ್ ಆಫ್ ಯಾರ್ಕ್ ಪಾತ್ರದಲ್ಲಿ ಕಾಲಿನ್ ಫಿರ್ತ್
* ಜೆಫ್ರಿ ರಶ್ ಅವರು ಲಯನಲ್ ಲಾಗ್ಪಾತ್ರದಲ್ಲಿ
* ಹೆಲೆನಾ ಬೋನ್‌ಹ್ಯಾಮ್ ಕಾರ್ಟರ್ಅವರು  ಎಲಿಜಬೆತ್, ಡಚೆಸ್ ಆಫ್ ಯಾರ್ಕ್ / ಕ್ವೀನ್ ಎಲಿಜಬೆತ್ ಪಾತ್ರದಲ್ಲಿ.
* ಗೈ ಪಿಯರ್ಸ್ಅವರು ಎಡ್ವರ್ಡ್, ಪ್ರಿನ್ಸ್ ಆಫ್ ವೇಲ್ಸ್ / ಕಿಂಗ್ ಎಡ್ವರ್ಡ್ VIIIಪಾತ್ರದಲ್ಲಿ
* ಮೈಕೇಲ್ ಗ್ಯಾಂಬನ್ ಕಿಂಗ್  ಜಾರ್ಜ್ Vಪಾತ್ರದಲ್ಲಿ
* ತಿಮೋತಿ ಸ್ವಾಲ್ ಅವರು ವಿನ್‌ಸ್ಟನ್ ಚರ್ಚ್ ಪಾತ್ರದಲ್ಲಿ
* ಜೆನ್ನಿಫರ್ ಎಹ್ಲ್ ಮಿರ್ಟಲ್ ಗ್ರೂನರ್ಟ್ ಲೋಗ್ ಪಾತ್ರದಲ್ಲಿ
* ಡೆರೆಕ್ ಜಾಕೋಬಿ ಅವರು ಕಾಸ್ಮೊ ಗೋರ್ಡನ್ ಲ್ಯಾಂಗ್ (ಆರ್ಚ್‌ಬಿಷಪ್ ಆಫ್ ಕ್ಯಾಂಟರ್‌ಬರಿ)ಪಾತ್ರದಲ್ಲಿ.
* ಆಂತೋನಿ ಆಂಡ್ರಿವ್ಸ್ ಅವರು ಸ್ಟಾನ್ಲಿ ಬಾಲ್ಡ್‌ವಿನ್ ಪಾತ್ರದಲ್ಲಿ.
* ಈವ್ ಬೆಸ್ಟ್ ಅವರು ವಾಲ್ಲಿಸ್ ಸಿಂಪ್ಸನ್ ಪಾತ್ರದಲ್ಲಿ
* ಫ್ರೇಯಾ ವಿಲ್ಸನ್ಅವರು ಪ್ರಿನ್ಸೆಸ್ ಎಲಿಜಬೆತ್ ಪಾತ್ರದಲ್ಲಿ
* ರಾಮೋನಾ ಮಾರ್ಕ್ವೆಜ್ ಪ್ರಿನ್ಸೆಸ್ ಮಾರ್ಗರೇಟ್ಪಾತ್ರದಲ್ಲಿ
* ಕ್ಲೇರ್ ಬ್ಲೂಮ್ ಅವರು ಕ್ವೀನ್ ಮೇರಿಪಾತ್ರದಲ್ಲಿ
* ಟಿಂ ಡೌನಿ ಅವರು ಪ್ರಿನ್ಸ್ ಹೆನ್ರಿ, ಡ್ಯೂಕ್ ಆಫ್ ಗ್ಲೌಸೆಸ್ಟರ್ ಪಾತ್ರದಲ್ಲಿ

## ಚಿತ್ರೀಕರಣ 
### ಬೆಳವಣಿಗೆ 
ಚಿತ್ರಕಥೆಗಾರ ಡೇವಿಡ್ ಸ್ಲೈಡರ್ ಬಾಲ್ಯದಲ್ಲಿ ಸ್ವತಃ ಉಗ್ಗಿನ ಮಾತನ್ನು ಬೆಳೆಸಿಕೊಂಡಿದ್ದರು. ವಿಶ್ವ ಯುದ್ಧ IIರ ಮಾನಸಿಕ ಆಘಾತದ ಕಾರಣದಿಂದ ಅದು ಉಂಟಾಗಿತ್ತು ಎಂದು ಅವರು ನಂಬಿದ್ದರು. ಹತ್ಯಾಕಾಂಡದ ಸಂದರ್ಭದಲ್ಲಿ ಅವರ ಅಜ್ಜಅಜ್ಜಿಯರ ಹತ್ಯೆಯೂ ಒಳಗೊಂಡಿತ್ತು. ಮಗುವಾಗಿದ್ದಾಗ ಸೈಡ್ಲರ್ ಕಿಂಗ್ ಜಾರ್ಜ್ VI ಉಗ್ಗಿನಿಂದ ನಿವಾರಣೆ ಪಡೆದರು ಎನ್ನುವುದರಿಂದ ಸ್ಫೂರ್ತಿ ಪಡೆದರು. ಇಲ್ಲಿ ರಾಜನಾಗಿದ್ದವನು ಉಗ್ಗು ಮಾತನಾಡುತ್ತಿದ್ದ ಮತ್ತು ಅವನು ಹೇಳುವ ಪ್ರತಿಯೊಂದು ಪದವನ್ನು ಕೇಳುತ್ತಿದ್ದವರಿಗೆ ಅವರು ರೇಡಿಯೊ ಭಾಷಣವನ್ನು ಮಾಡಬೇಕಿತ್ತು. ಅದನ್ನು ಅವರು ಉತ್ಸಾಹದಿಂದ ಮತ್ತು ತೀವ್ರತೆಯಿಂದ ಮಾಡಿದರು ಎಂದು ಸ್ಲೈಡರ್ ಪ್ರತಿಕ್ರಿಯಿಸಿದ್ದಾರೆ.  ಸ್ಲೈಡರ್ ವಯಸ್ಕರಾದ ನಂತರ ಲೇಖಕರಾಗಿ ಪರಿವರ್ತನೆಯಾದಾಗ, ಕಿಂಗ್ ಜಾರ್ಜ್ VIಬಗ್ಗೆ ಬರೆಯಲು ನಿರ್ಧರಿಸಿದರು. ೧೯೭೦ ಮತ್ತು ೧೯೮೦ರ ದಶಕಗಳಲ್ಲಿ ಅವರು ರಾಜನ ಬಗ್ಗೆ ವ್ಯಾಪಕವಾಗಿ ಸಂಶೋಧನೆ ಕೈಗೊಂಡರು ಮತ್ತು ಲಾಗ್ ಕುರಿತು ಯಾವುದೇ ವಿರಳ ಮಾಹಿತಿ ಲಭ್ಯವಾಯಿತು. ತರುವಾಯ ಸ್ಲೈಡರ್ ಡಾ.ವ್ಯಾಲೆಂಟೈನ್ ಲಾಗ್ ಅವರನ್ನು ಸಂಪರ್ಕಿಸಿದರು. ಅವರು ತಂದೆಯ ಬಗ್ಗೆ ಚರ್ಚಿಸಲು ಒಪ್ಪಿದರು ಮತ್ತು ಕ್ವೀನ್ ಮದರ್ ಅನುಮತಿ ನೀಡಿದರೆ ಲಾಗ್ ಅವರ ನೋಟ್‌ಪುಸ್ತಕಗಳು ಲಭ್ಯವಾಗುವಂತೆ ಮಾಡುವುದಾಗಿ ತಿಳಿಸಿದರು. ತಮ್ಮ ಜೀವಿತಾವಧಿಯಲ್ಲಿ ಹಾಗೆ ಮಾಡದಂತೆ ಅವರು ಸೂಚಿಸಿದ್ದರಿಂದ ಸ್ಲೈಡರ್ ಯೋಜನೆಯನ್ನು ಸ್ಥಗಿತಗೊಳಿಸಿದರು.
thumb|left|upright|alt=A middle aged man's face, reddish, curly gray hair. Large nose. Gray suit with notched lapels and a white open-necked shirt|ಚಲನಚಿತ್ರ ನಿರ್ಮಾಪಕರು ಜೆಫ್ರಿ ರಶ್ ಅವರಿಗೆ ಮೂಲಪ್ರತಿಯನ್ನು ಕೈಯಿಂದ ರವಾನಿಸುವ ಮೂಲಕ ಶಿಷ್ಟಾಚಾರವನ್ನು ಮುರಿದರು. ಆದರೆ ಅವರು ಅದನ್ನು ಇಷ್ಟಪಟ್ಟರು ಮತ್ತು ತರುವಾಯ ನಿರ್ವಹಿಸಿ, ಚಲನಚಿತ್ರವನ್ನು ನಿರ್ಮಿಸಿದರು.

೨೦೦೨ರಲ್ಲಿ ಕ್ವೀನ್ ಮದರ್ ಮೃತಪಟ್ಟರು. ಮೂರು ವರ್ಷಗಳ ನಂತರ ಸೈಡ್ಲರ್ ಕ್ಯಾನ್ಸರ್‌ನಿಂದ ತೊಂದರೆ ಅನುಭವಿಸಿದರು ಮತ್ತು ಮತ್ತು ಅವರ ಕಾಯಿಲೆಯಿಂದ ಸೃಜನಾತ್ಮಕ ಕೆಲಸ ಮಾಡಲು ಸ್ಫೂರ್ತಿ ಹೊಂದಿ ಕಥೆಗೆ ಮತ್ತೆ ಹಿಂದಿರುಗಿದರು. ಲಾಗ್ ಚಿಕಿತ್ಸೆ ನೀಡಿದ ಚಿಕ್ಕಪ್ಪ ಯಾ ದೊಡ್ಡಪ್ಪನೊಂದಿಗೆ ಅಕಸ್ಮಾತ್ ಭೇಟಿಯು ಸೇರಿದಂತೆ ಅವರ ಸಂಶೋಧನೆಯು ಅವರು ಯಾಂತ್ರಿಕ ಉಸಿರಾಟದ ಕ್ರಿಯೆಗಳ ಜತೆ ಪರಿಸ್ಥಿತಿಗೆ ಕಾರಣಗಳನ್ನು ಹುಡುಕುವ ಚಿಕಿತ್ಸೆಯನ್ನೂ ಕೈಗೊಂಡರೆಂದು ಸೂಚಿಸುತ್ತದೆ. ಹೀಗೆ ಸಿದ್ಧತೆ ಮಾಡಿಕೊಂಡು ಸೈಡ್ಲರ್ ಸೆಷನ್‌ಗಳ ಬಗ್ಗೆ ಕಲ್ಪನೆ ಮಾಡಿಕೊಂಡರು. ಅವರು ತಮ್ಮ ಪತ್ನಿಗೆ ಮುಕ್ತಾಯಮಾಡಿದ ಚಿತ್ರಕಥೆಯನ್ನು ತೋರಿಸಿದರು. ಅವರು ಅದನ್ನು ಇಷ್ಟಪಟ್ಟರು. ಆದರೆ ಸಿನೆಮಾ ತಂತ್ರಗಳಿಂದ ಪ್ರೇರೇಪಿತವಾಗಿದೆ ಎಂದು ಉದ್ಗರಿಸಿದರು. ರಾಜ ಮತ್ತು ಲಾಗ್ ನಡುವೆ ಅವಶ್ಯಕ ಸಂಬಂಧದ ಬಗ್ಗೆ ಗಮನ ಸೆಳೆಯಲು ನಾಟಕ ಪಾತ್ರವಾಗಿ ಪುನಃ ಬರೆಯುವಂತೆ ಅವರು ಸಲಹೆ ಮಾಡಿದರು. ಅವರು ಅದನ್ನು ಪೂರ್ಣಗೊಳಿಸಿದ ನಂತರ, ಅದನ್ನು ಇಷ್ಟಪಟ್ಟರು ಮತ್ತು ಪ್ರತಿಕ್ರಿಯೆಗಾಗಿ ಕೆಲವು ಜನರಿಗೆ ಕಳಿಸಿದರು.

I೨೦೦೬ರ ಪೂರ್ವದಲ್ಲಿ ಸೈಡ್ಲರ್ ತಮ್ಮ ನಾಟಕವನ್ನು ಲಂಡನ್‌ನ ಚಿತ್ರನಿರ್ಮಾಣ ಕಂಪೆನಿ ವೈಲ್ಡ್ ಥೈಮ್‌ನ ಜೋನ್ ಲೇನ್‌ಗೆ ಕಳಿಸಿದರು. ಲೇನ್ ಮೂಲಪ್ರತಿಯನ್ನು ಸಮರ್ಥ ತೆರೆಯ ಕಥೆ ಮತ್ತು ರಂಗ ನಾಟಕವೆಂದು ಕಂಡುಕೊಂಡು ಬೆಡ್ಲಾಮ್ ಪ್ರೊಡಕ್ಷನ್ಸ್‌ನ ಸೈಮನ್ ಎಗಾನ್ ಅವರಿಗೆ ತೋರಿಸಿದರು. ಅವರು ಪುನಃ ಪ್ರಥಮ ಕಥನವನ್ನು ಧ್ವನಿಮುದ್ರಿಸಿಕೊಂಡರು. ಲೇನ್ ಮತ್ತು ಬೆಡ್ಲಾಮ್ ಉತ್ತರ ಲಂಡನ್‌ನ ಸಣ್ಣ ಮನೆ ಫ್ಲೆಸೆನ್ಸ್ ಥಿಯೇಟರ್‌‌ನಲ್ಲಿ ಆಸ್ಟ್ರೇಲಿಯದ ವಲಸಿಗರ ಗುಂಪಿಗೆ ರೂಪಕ ಪಠಣವನ್ನು ಆಯೋಜಿಸಿದರು. ಅವರಲ್ಲಿ ಟಾಮ್ ಹೂಪರ್ ಅವರ ತಾಯಿಯೂ ಇದ್ದರು. ಅವರು ತಕ್ಷಣವೇ ತಮ್ಮ ಪುತ್ರನನ್ನು ಕರೆದು, "ನಿನ್ನ ಮುಂದಿನ ಯೋಜನೆಯನ್ನು ನಾನು ಪತ್ತೆಮಾಡಿದೆ " ಎಂದು ಉದ್ಗರಿಸಿದರು. ರಂಗ ನಿರ್ಮಾಣದ ದೃಷ್ಟಿಯಿಂದ, ವೈಲ್ಡ್ ಥೈಮ್ ಮೂಲಪ್ರತಿಯನ್ನು ಜೆಫ್ರಿ ರಷ್ ಅವರ ಆಸಕ್ತಿಗಾಗಿ ಕಳಿಸಿದರು. ಏಕಕಾಲದಲ್ಲಿ ಚಲನಚಿತ್ರ ನಿರ್ದೇಶಕ ಟಾಮ್ ಹೂಪರ್ ಅವರಿಗೆ ಯಾವುದೇ ಮುಂದಿನ ತೆರೆಯ ರೂಪಾಂತರಕ್ಕೆ ಕಳಿಸಿದರು. ಬೆಡಲ್ಯಾಂ ಪ್ರೊಡಕ್ಷನ್ಸ್ ಮೂಲಪ್ರತಿಯನ್ನು ಸೀ-ಸಾ ಫಿಲ್ಮ್ಸ್‌ನ ಲೇನ್ ಕೇನ್ನಿಂಗ್ ಅವರಿಗೆ ಕಳಿಸಿದರು. ಅವರು ಚಲನಚಿತ್ರವಾಗಿ ಅದರ ಸಾಮರ್ಥ್ಯವನ್ನು ಮನಗಂಡರು. ಹೂಪರ್ ಕಥೆಯನ್ನು ಮೆಚ್ಚಿಕೊಂಡರು. ಆದರೆ ಮೂಲ ಕಥೆಯ ಮುಕ್ತಾಯವನ್ನು ಹೆಚ್ಚು ಸೂಕ್ಷ್ಮವಾಗಿ ಘಟನೆಗಳನ್ನು ಬಿಂಬಿಸಲು ಬದಲಾಯಿಸುವ ಅಗತ್ಯವಿದೆ ಎಂದು ಭಾವಿಸಿದರು. ನೀವು ನಿಜವಾದ ಭಾಷಣವನ್ನು ಕೇಳಿದರೆ(೧೯೩೯ರಲ್ಲಿ ಯುದ್ಧ ಆರಂಭವಾದ ನಂತರ ರಾಜನ ಭಾಷಣ)ಅವರು ಉಗ್ಗಿನಿಂದ ಸ್ಪಷ್ಟವಾಗಿ ಹೆಣಗುವುದು ಅರಿವಾಗುತ್ತದೆ. ಆದರೆ ಇದು ಪರಿಪೂರ್ಣ ಸಾಧನೆಯಲ್ಲ.  ಅವರು ಅದನ್ನು ನಿಭಾಯಿಸುತ್ತಿದ್ದರು" ಮೂಲಪ್ರತಿಯ ಪಠಣವು ನವೆಂಬರ್ ೧೩ರಂದು ಚಿತ್ರೀಕರಣ ಆರಂಭವಾಗುವ ಮುನ್ನ ನವೆಂಬರ್ ೧೧ರಂದು ನಡೆಯಿತು. ಏಳು ವಾರಗಳವರೆಗೆ ನಿಗದಿಯಾಗಿದ್ದ ಮುಖ್ಯ ಚಿತ್ರೀಕರಣವು ೨೦೧೦ ಜನವರಿ ೧೭ರಂದು ಮುಕ್ತಾಯವಾಯಿತು.

### ಸ್ಥಳ ಮತ್ತು ವಿನ್ಯಾಸ 
thumb|upright|alt= A man wrapped in a blue jacket and black hat looks down the scope of a large film camera. There is red white and blue bunting hanging overhead.|ಟಾಮ್ ಹೂಪರ್ ಲಂಕಾಶೈರ್ ಟೆಕ್ಸ್‌ಟೈಲ್ ಮ್ಯೂಸಿಯಂನ ಕ್ವೀನ್ ಸ್ಟ್ರೀಟ್ ಸ್ಥಳದಲ್ಲಿ ಕ್ಯಾಮೆರಾ ನಿರ್ವಹಣೆ ಮಾಡುತ್ತಿರುವುದುಕ್ಯಾಮೆರಾ ಆರಿಕಾಂ ಸ್ಟುಡಿಯೊದ 1000ಅಡಿ ಮ್ಯಾಗಜಿನ್‌ನೊಂದಿಗಿದ್ದು, ಲೆನ್ಸ್ 14 ಎಂಎಂ T1.3 ಜೈಸ್ ಮಾಸ್ಟರ್ ಪ್ರೈಮ್.
ಸೆಟ್ ವಿನ್ಯಾಸವು ಚಲನಚಿತ್ರ ನಿರ್ಮಾಪಕರಿಗೆ ಸವಾಲನ್ನು ಉಂಟುಮಾಡಿತು. ಒಂದು ಗತಕಾಲದ ಕಥೆಯಾದ್ದರಿಂದ ಚಲನಚಿತ್ರವು ಅದರ ನಿರ್ಮಾಣದ ಗುಣಮಟ್ಟದ ಪ್ರಮಾಣದ ಮೇಲೆ ಅವಲಂಬಿತವಾಗಿತ್ತು. ಆದರೆ ಬಜೆಟ್ ೧೦ ದಶಲಕ್ಷ ಪೌಂಡ್‌ಗೆ ಸೀಮಿತವಾಗಿತ್ತು. ಇದೇ ಸಮಯದಲ್ಲಿ, ಚಲನಚಿತ್ರವು ವಿಶ್ವಾಸಾರ್ಹವಾಗಿ, ಸಾಮ್ರಾಜ್ಯಶಾಹಿ ವೈಭವ ಮತ್ತು ಕೊಳಕು, ಹಿಂಜರಿತ ಯುಗದ ಲಂಡನ್ ಸಂಯೋಜನೆ ಹೊಂದಿರಬೇಕಿತ್ತು. ನವೆಂಬರ್ ೨೬ರಂದು, ಫಿರ್ತ್, ರಷ್ ಮತ್ತು ಜಾಕೋಬಿ ಜತೆ ಚಿತ್ರೀಕರಣವು ಎಲೈ ಕೆಥೆಡ್ರಲ್‌ನಲ್ಲಿ ನಡೆಯಿತು. ವೆಸ್ಟ್‌ಮಿನಿಸ್ಟರ್ ಅಬ್ಬೆಗೆ ಬಳಸಿದ ಸ್ಥಳ ಇದಾಗಿತ್ತು. ಲಿಂಕನ್ ಕೆಥೆಡ್ರಲ್ ಶಿಲ್ಪವಿನ್ಯಾಸದಲ್ಲಿ ಅಬ್ಬೆಗೆ ಹತ್ತಿರದ ಹೋಲಿಕೆಯಾದರೂ, ಸಿಬ್ಬಂದಿಯು ಒಲವಿನ ಚಿತ್ರೀಕರಣದ ಸ್ಥಳ ಎಲೈಗೆ ಆದ್ಯತೆ ನೀಡಿದರು. ಇದರ ಗಾತ್ರವು ಸೆಟ್‌ಗಳನ್ನು ನಿರ್ಮಿಸಲು ಅವರಿಗೆ ಅವಕಾಶ ನೀಡಿತು. ಅದು ಕಿರೀಟಧಾರಣೆ ಮಾತ್ರವಲ್ಲದೇ ಅದರ ಮುಂಚಿನ ಸಿದ್ಧತೆಗಳನ್ನು ತೋರಿಸಿತು.

ಲಂಡನ್‌ನ ಸರ್ಕಾರಿ ಸ್ವಾಮ್ಯದ ಮನೆಯಾದ ಲಂಕಾಸ್ಟರ್ ಹೌಸ್‌ ಅನ್ನು ರಾಜನು ಭಾಷಣ ಮಾಡಲು ಬರುವ ಮತ್ತು ನಂತರದ ಅಧಿಕೃತ ಛಾಯಾಚಿತ್ರಕ್ಕಾಗಿ ಬಕಿಂಗ್‌ಹ್ಯಾಂ ಅರಮನೆಯ ಒಳಾಂಗಣಗಳಿಗಾಗಿ ಬಳಸಲಾಯಿತು. ಇದಕ್ಕೆ ದಿನವೊಂದಕ್ಕೆ £೨೦,೦೦೦ ಬಾಡಿಗೆ ವೆಚ್ಚವಾಯಿತು. ಡ್ರೇಪರ್ಸ್ ಹಾಲ್‌ನ್ನು ಅಕ್ಸೆಷನ್ ಕೌನ್ಸಿಲ್‌ಗೆ ಬಳಸಲಾಯಿತು. ಅದರ ವಾಡಿಕೆಯ ಅಲಂಕಾರದ ಅರ್ಥವೇನೆಂದರೆ ಹೊಸ ರಾಜ ಅವರ ಪೂರ್ವಾಧಿಕಾರಿಗಳ ವರ್ಣಚಿತ್ರಗಳಿಂದ ಸುತ್ತುವರಿದಿದ್ದ. ಕಾಕತಾಳೀಯವಾಗಿ ವಾಸ್ತವವೇನೆಂದರೆ ಆಲ್ಬರ್ಟ್ ಈ ಹಂತದಲ್ಲಿ ಡ್ರೇಪರ್ಸ್ ಕಂಪೆನಿಯ ನಿರ್ಬಂಧರಹಿತ ವ್ಯಕ್ತಿಯಾಗಿದ್ದ.

ಸಿಬ್ಬಂದಿಯು ಲಾಗ್ ಅವರ ಮುಂಚಿನ ಸಲಹಾ ಕೋಣೆಗಳನ್ನು ತನಿಖೆ ಮಾಡಿದರು. ಆದರೆ ಅವು ಚಿತ್ರೀಕರಣಕ್ಕೆ ತೀರಾ ಚಿಕ್ಕದಾಗಿದ್ದವು. ಬದಲಿಗೆ ಅವರು ಬಹು ದೂರದಲ್ಲಿಲ್ಲದಿರುವ ೩೩ ಪೋರ್ಟ್‌ಲ್ಯಾಂಡ್ ಸ್ಥಳದಲ್ಲಿ ಎತ್ತರದ ಗುಮ್ಮಟದ ಕೋಣೆಯನ್ನು ಪತ್ತೆಮಾಡಿದರು. ನಿರ್ಮಾಣ ವಿನ್ಯಾಸಕ ಈವ್ ಸ್ಟೆವಾರ್ಟ್ ಅಸ್ತಿತ್ವದಲ್ಲಿದ್ದ ಗೋಡೆಕಾಗದವನ್ನು ಇಷ್ಟಪಟ್ಟ ಮತ್ತು ಇಡೀ ಕೋಣೆಯಲ್ಲಿ ಅದರ ಪರಿಣಾಮವನ್ನು ಮರುಸೃಷ್ಟಿಮಾಡಿದ. ಸಿಬ್ಬಂದಿಗೆ ಫುಟ್ಬಾಲ್ ಪಂದ್ಯದ ನಂತರ ರಾತ್ರಿ ೧೦ಗಂಟೆಗೆ ಸ್ಟೇಡಿಯಂಗೆ ಅವಕಾಶ ಕಲ್ಪಿಸಲಾಯಿತು ಮತ್ತು ಆ ಕಾಲದ ಉಡುಪುಗಳಿಂದ ಕೂಡಿದ ಗಾಳಿಯೂದಬಹುದಾದ ಡಮ್ಮಿಗಳನ್ನು ತಾರಸಿಗಳ ಮೇಲೆ ತುಂಬಿದರು. ಓಡಾಡುತ್ತಾ ಕೂಗುವ ನಟರನ್ನು ಗುಂಪಿನ ಮತ್ತು ಹೆಚ್ಚುವರಿ ಗುಂಪಿನ ಭಾವನೆ ಬರುವಂತೆ ವೈವಿಧ್ಯಗೊಳಿಸಲಾಯಿತು ಮತ್ತು ಮೈದಾನದಲ್ಲಿ ಹೆಚ್ಚಿನ ದರ್ಜೆಗಳ ಸೈನಿಕರನ್ನು ನಿರ್ಮಾಣದ ನಂತರದ  VFX(ದೃಶ್ಯಪರಿಣಾಮಗಳ) ಮೂಲಕ ಸೇರಿಸಲಾಯಿತು. ೨೦೦೯ರ ಡಿಸೆಂಬರ್ ೧೬ರ ನಿರೀಕ್ಷಿತ ಚಿತ್ರೀಕರಣಕ್ಕೆ ಮುಂಚೆ ಪೋಷಕ ನಟರ ಆಯ್ಕೆಗೆ ಮುಕ್ತ ಕರೆ ಮಾಡಲಾಯಿತು.

ಇತರ ಸ್ಥಳಗಳು ಕಂಬರ್‌ಲ್ಯಾಂಡ್ ಲಾಡ್ಜ್, ಹಾರ್ಲಿ ಸ್ಟ್ರೀಟ್, ನೆಬ್‌ವರ್ತ್, ಹ್ಯಾಟ್‌ಫೀಲ್ಡ್ ಹೌಸ್,  ಓಲ್ಡ್ ರಾಯಲ್ ನೇವಲ್ ಕಾಲೇಜು, ಗ್ರೀನ್‌ವಿಚ್, ಬರ್ನ್‌ಲೇನ ಕ್ವೀನ್‌ಸ್ಟ್ರೀಟ್ ಮಿಲ್ ಟೆಕ್ಸ್‌ಟೈಲ್ ಮ್ಯೂಸಿಯಂ ಮತ್ತು ಬ್ಯಾಟರ್‌ಸೀ ಪವರ್ ಸ್ಟೇಷನ್,ಬಿಬಿಸಿ ವೈರ್‌ಲೈಸ್ ನಿಯಂತ್ರಣ ಕೊಠಡಿಯಂತೆ ಎರಡು ರೀತಿಯಲ್ಲಿ ಕಾರ್ಯನಿರ್ವಹಿಸಿತು. ಎಲ್‌ಸ್ಟ್ರೀ ಸ್ಟುಡಿಯೋಸ್ ಕೆಲವು ಒಳಾಂಗಣ ಚಿತ್ರೀಕರಣಕ್ಕಾಗಿ ಧ್ವನಿ-ವೇದಿಕೆಗಳನ್ನು ಒದಗಿಸಿತು.
ಚಲನಚಿತ್ರದ ಅಂತಿಮ ಹಂತವು ೨೦೧೦ರ ಆಗಸ್ಟ್ ೩೧ರಂದು ಮುಗಿಯಿತು.

### ಸಂಭಾಷಣೆ 
ಜಾರ್ಜ್ VIಉಗ್ಗಿನ ಚಿತ್ರಣವನ್ನು ಅಭಿವೃದ್ಧಿಪಡಿಸುವುದಕ್ಕಾಗಿ, ಫಿರ್ತ್ ಚಲನಚಿತ್ರದ ಧ್ವನಿ ತರಬೇತುದಾರ ನೇಲ್ ಸ್ವೇನ್ ಜತೆ ಕೆಲಸ ಮಾಡಿದರು. ಬ್ರಿಟಿಷ್ ಸ್ಟಾಮರಿಂಗ್ ಅಸೋಸಿಯೇಷನ್ ಪ್ರಕಟಿಸಿದ ಅಲ್ಲನ್ ಟೈರರ್ ಜತೆ ಸಂದರ್ಶನದಲ್ಲಿ, ಚಲನಚಿತ್ರದಲ್ಲಿ ಕೆಲಸ ಮಾಡುವಾಗ ಜಾರ್ಜ್ಉಗ್ಗಿನ ಬಲದೊಂದಿಗೆ ಧ್ವನಿಗೆ ಸಂಬಂಧಿಸಿ ಎಷ್ಟು ದೂರದವರೆಗೆ ನಾವು ಹೋಗಬಹುದು ಎಂದು ಯೋಚಿಸಿದ್ದು ಆಸಕ್ತಿದಾಯಕವಾಗಿತ್ತು. ಟಾಮ್ ಹೂಪರ್‌ಗಿಂತ ಕಡಿಮೆ ಧೈರ್ಯದ ನಿರ್ದೇಶಕ ಮತ್ತು ಕಾಲಿನ್(ಫಿರ್ತ್)ಗಿಂತ ಕಡಿಮೆ ಧೈರ್ಯಶಾಲಿ ನಟ ಉಗ್ಗಿನ ಪ್ರಮಾಣ ಮತ್ತು ಸತ್ಯಾಸತ್ಯತೆಯನ್ನು ಸ್ವಲ್ಪ ಶುದ್ಧೀಕರಿಸುವುದು ಅಗತ್ಯವೆಂದು ಭಾವಿಸಬಹುದಿತ್ತು. ಆದರೆ ಅವರಿಬ್ಬರೂ ಹಾಗೆ ಮಾಡದಿದ್ದರಿಂದ ನನಗೆ ನಿಜವಾಗಲೂ ಸಂತೋಷವಾಯಿತು.

### ದೃಶ್ಯ ಶೈಲಿ 
ರಾಜನ ಒತ್ತಡದ ಬಾವನೆಗಳನ್ನು ಹೊಮ್ಮಿಸಲು ಹೂಪರ್ ಅನೇಕ ತಂತ್ರಗಳನ್ನು ಬಳಸುತ್ತಾರೆ. *ದಿ ನ್ಯೂಯಾರ್ಕ್ ಟೈಮ್ಸ್‌* ನ ಮುಖ್ಯ ಚಲನಚಿತ್ರ ವಿಮರ್ಶಕ ಮನೋಹ್ಲಾ ಡಾರ್ಗಿಸ್, ರಾಜನ ತಲೆಯಲ್ಲಿ ಸಿಕ್ಕಿಬಿದ್ದ ಭಾವನೆಯನ್ನು ಫಿಶೀ ಲೆನ್ಸ್(ಅಗಲ ಕೋನದ ಲೆನ್ಸ್)ಮೂಲಕ ನೀರಸಗೊಳಿಸಲಾಗಿದೆ. ಹೂಪರ್ ಅದನ್ನು ಅಲ್ಲಗಳೆದರೂ, ಚಲನಚಿತ್ರದ ಛಾಯಾಗ್ರಹಣದಲ್ಲಿ ತಾವು ಸಾಮಾನ್ಯ ಲೆನ್ಸ್‌ಗಳಿಗಿಂತ ಅಗಲವಾದ ಲೆನ್ಸ್ ಸುಮ್ಮನೆ ಬಳಸಿದ್ದಾಗಿ ಹೇಳಿದ್ದಾರೆ. ಬಹುತೇಕ ಚಿತ್ರವನ್ನು ಒಳಾಂಗಣದಲ್ಲಿ ಚಿತ್ರೀಕರಿಸಲಾಗಿದ್ದು, ಅಗಲದ ಸೆಟ್‌ಗಳು, ಕಾರಿಡಾರ್‌ಗಳು ಮತ್ತು ಸಣ್ಣ ಜಾಗಗಳು ಸಂಕೋಚನ ಮತ್ತು ಬಿಗಿಯನ್ನು ಬಿಂಬಿಸುತ್ತದೆ. ಐತಿಹಾಸಿಕ ನಾಟಕಗಳಲ್ಲಿ ಭವ್ಯತೆಗೆ ಮಹತ್ವ ನೀಡುವುದಕ್ಕೆ ಇದು ವಿರುದ್ಧವಾಗಿದೆ ಎಂದು ರೋಜರ್ ಎಬರ್ಟ್ ಗಮನಸೆಳೆದಿದ್ದಾರೆ.

### ಸಂಗೀತ 
ಚಲನಚಿತ್ರದ ಮೂಲ ಸಂಗೀತವನ್ನು ಅಲೆಕ್ಸಾಂಡ್ರೆ ಡಿಸ್ಪ್ಲಾಟ್ ರಚಿಸಿದರು. ಸ್ಫುಟವಾಗಿ ಉಚ್ಚರಿಸಲು ಹೆಣಗುವ ವ್ಯಕ್ತಿಯೊಬ್ಬನನ್ನು ಕುರಿತ ಚಿತ್ರದಲ್ಲಿ, ನಾಟಕರಚನಾ ತಂತ್ರವನ್ನು ಮೀರಿಸುವ ಬಗ್ಗೆ  ಡೆಸ್ಪ್ಲಾಟ್ ಎಚ್ಚರವಹಿಸಿದ್ದರು. ಅವರು ಸವಾಲನ್ನು ವರ್ಣಿಸಿದ್ದು ಹೀಗೆ : "ಇದು ಧ್ವನಿಯ ಶಬ್ದವನ್ನು ಕುರಿತ ಚಿತ್ರವಾಗಿದೆ. ಸಂಗೀತ ಅದರ ಜತೆ ನಿಭಾಯಿಸಬೇಕು. ಸಂಗೀತವು ಮೌನದ ಜತೆ ನಿಭಾಯಿಸಬೇಕು. ಸಂಗೀತವು ಕಾಲದ ಜತೆ ನಿಭಾಯಿಸಬೇಕು."
ಸಂಗೀತವು ತಂತಿಗಳು ಮತ್ತು ಪಿಯಾನೊದ ವಿರಳ ವ್ಯವಸ್ಥೆಯಾಗಿದ್ದು(ಒಂದು ಕಟ್‌ನೊಂದಿಗೆ ಒಬೋಯಿ ಮತ್ತು ಹಾರ್ಪ್ ಸೇರ್ಪಡೆಯಾಗಿತ್ತು)ಇದು ರಾಜನ ಮೂಕತನದ ದುಃಖವನ್ನು ಬಿಂಬಿಸುವ ಉದ್ದೇಶ ಹೊಂದಿತ್ತು ಹಾಗೂ ಅವನು ಮತ್ತು ಲಾಗ್ ನಡುವೆ ಬೆಳೆಯುವ ಸ್ನೇಹದ ಭಾವುಕತೆಯನ್ನು ಬಿಂಬಿಸುವ ಉದ್ದೇಶ ಹೊಂದಿತ್ತು. ಕನಿಷ್ಠತಾವಾದಿ ಮಾರ್ಗವು ಕತೆಯಲ್ಲಿ ನಿಯಂತ್ರಣ ಸಾಧಿಸಲು ಮುಖ್ಯಪಾತ್ರದ ಹೋರಾಟಕ್ಕೆ ಮಹತ್ವ ನೀಡುತ್ತದೆ. ಡಿಸ್ಪ್ಲಾಟ್ ದಿ ಕಿಂಗ್ಸ್ ಸ್ಪೀಚ್‌ನ  ಜಿಗುಟುತನವನ್ನು ಬಿಂಬಿಸಲು ಏಕ ಸ್ವರಲಿಪಿಯ ಪುನರಾವರ್ತನೆಯನ್ನು ಬಳಸಿದರು.

## ಐತಿಹಾಸಿಕ ನಿಖರತೆ 
ಚಿತ್ರಕಥೆಗಾರ ಡೇವಿಡ್ ಸೈಡ್ಲರ್ ಪ್ರಕಾರ, ಐತಿಹಾಸಿಕವಾಗಿ ಸಾಧ್ಯವಾದಷ್ಟು ನಿಖರತೆ ಇರಬೇಕೆಂದು ನಿರ್ದೇಶಕ ಟಾಮ್ ಹೂಪರ್ ಒತ್ತಾಯಿಸಿದರು. ಮೂಲಪ್ರತಿಯಿಂದ ಅತ್ಯುತ್ತಮವಾದುದನ್ನು ಪಡೆಯಲು ಮತ್ತು ಅದರ ಸತ್ಯಾಸತ್ಯತೆ ಖಾತರಿಗೆ ಅವರಿಬ್ಬರು ನಾಲ್ಕು ತಿಂಗಳ ಕಾಲ ಒಟ್ಟಿಗೆ ಕೆಲಸ ಮಾಡಿದರು. ಲಯನಲ್ ಲಾಗ್ ಮೊಮ್ಮಗನ ಜತೆ ಬಿಬಿಸಿಯ ಸಂದರ್ಶನದ ಪ್ರಕಾರ ಚಲನಚಿತ್ರ ತಂಡವು ಚಿತ್ರೀಕರಣಕ್ಕೆ ೯ ವಾರಗಳ ಮುಂಚೆ ಲಾಗ್ ಅವರ ಮೂಲ ಟಿಪ್ಪಣಿಗಳಿಂದ ಡ್ಯೂಕ್‌ಗೆ ಚಿಕಿತ್ಸೆ ನೀಡಿದ್ದನ್ನು ಕುರಿತ  ದಿನಚರಿಯ ಬಗ್ಗೆ ಅರಿತುಕೊಂಡಿತು. ಅವರು ನಂತರ ವಾಪಸು ಹಿಂತಿರುಗಿ ಟಿಪ್ಪಣಿಗಳಲ್ಲಿರುವುದನ್ನು ಬಿಂಬಿಸಲು ಮೂಲಪ್ರತಿಯನ್ನು ಬದಲಿಸಿದ ರೂಪದಲ್ಲಿ ಬಳಸಿದರು.

ಆದಾಗ್ಯೂ, ಕಲಾತ್ಮಕ ಅಥವಾ ನಾಟಕೀಯ ಕಾರಣಗಳಿಗಾಗಿ ಕೆಲವು ಬದಲಾವಣೆಗಳನ್ನು ಮಾಡಲಾಯಿತು. ಚಲನಚಿತ್ರ ನಿರ್ಮಾಪಕರು ಘಟನೆಗಳ ಕಾಲಸೂಚಿಯನ್ನು ಕೆಲವೇ ವರ್ಷಗಳಿಗೆ ಬಿಗಿಗೊಳಿಸಿದರು ಎಂದು ಪ್ರಾಧ್ಯಾಪಕ ಕ್ಯಾಥಿ ಸ್ಕಲ್ಟ್ಸ್ ಗಮನಸೆಳೆದಿದ್ದಾರೆ. ವಾಸ್ತವಾವಾಗಿ ಡ್ಯೂಕ್ ಆಫ್ ಯಾರ್ಕ್ ಲಯನಲ್ ಲಾಗ್ ಜತೆ ೧೯೨೬ರಿಂದ ಕೆಲಸ ಆರಂಭಿಸಿದರು. ಇದು ಪದತ್ಯಾಗ ಬಿಕ್ಕಟ್ಟಿಗೆ ಹತ್ತು ವರ್ಷಗಳ ಮುಂಚೆಯಾಗಿತ್ತು. ಚಲನಚಿತ್ರದಲ್ಲಿ ಸಲಹೆ ಮಾಡಿರುವಂತೆ ವರ್ಷಗಳ ಬದಲಿಗೆ ತಿಂಗಳುಗಳಲ್ಲಿ  ಮಾತಿನ ಸುಧಾರಣೆ ಗೋಚರಿಸಿತು. ಜಾನ್ ಗಾರ್ಡನ್ ಜತೆ ೧೯೫೨ರ ಸುದ್ದಿಪತ್ರಿಕೆ ಸಂದರ್ಶನದಲ್ಲಿ, ೧೯೨೭ರಲ್ಲಿ ಕ್ಯಾನ್‌ಬೆರಾದಲ್ಲಿ ಲಾಗ್ ಜತೆ ಚಿಕಿತ್ಸೆಯ ಬಗ್ಗೆ ಕಾರ್ಯನಿರ್ವಹಿಸಿದ ಕೇವಲ ಏಳು ತಿಂಗಳ ಬಳಿಕ ಆಸ್ಟ್ರೇಲಿಯನ್ ಸಂಸತ್ತನ್ನು ಅನುರಣಿಸುವಂತೆ ಯಾವುದೇ ಉಗ್ಗು ಇಲ್ಲದೇ ಉದ್ಘಾಟಿಸಿದರು ಎಂದು ಹೇಳಿದ್ದಾರೆ.  ರಾಜಮನೆತನದ ಸಲಹೆಗಾರ ಹ್ಯೂಗೊ ವಿಕರ್ಸ್, ಅಭಿನಯಾತ್ಮಕ ಕಥೆಯ ಸತ್ವವನ್ನು ರಕ್ಷಿಸಲು ಐತಿಹಾಸಿಕ ವಿವರಗಳನ್ನು ಬದಲಿಸುವುದು ಕೆಲವು ಬಾರಿ ಅವಶ್ಯಕವಾಗಿರುತ್ತದೆ ಎಂದು ತಿಳಿಸಿದ್ದಾರೆ. ಉದಾಹರಣೆಗೆ ಉನ್ನತ ದರ್ಜೆಯ ಅಧಿಕಾರಿಗಳು ರಾಜ ಭಾಷಣವನ್ನು ಮಾಡಿದಾಗ ಅಲ್ಲಿ ಹಾಜರಿರಲಿಲ್ಲ. ಚರ್ಚಿಲ್ ಕೂಡ ಯಾವುದೇ ಮಟ್ಟದಲ್ಲಿ ಅದರಲ್ಲಿ ಭಾಗಿಯಾಗಿರಲಿಲ್ಲ. ಆದರೆ ಸಾಮಾನ್ಯ ವೀಕ್ಷಕನಿಗೆ ಚರ್ಚಿಲ್ ಯಾರು ಎಂಬುದು ಗೊತ್ತು, ಆದರೆ ಲಾರ್ಡ್ ಹ್ಯಾಲಿಫಾಕ್ಸ್ ಮತ್ತು ಲಾರ್ಡ್ ಹೋರೆ ಯಾರೆಂಬುದು ಗೊತ್ತಿಲ್ಲ. ಸರ್ ಸ್ಯಾಮ್ಯುಯಲ್ ಹೋರ್]

ಲಯೋನಲ್ ಮೊಮ್ಮಗ ರಾಬರ್ಟ್ ಲಾಗ್, ವಾಕ್ ಚಿಕಿತ್ಸಕರನ್ನು ಚಲನಚಿತ್ರದಲ್ಲಿ ಬಿಂಬಿಸಿರುವ ಬಗ್ಗೆ ಅನುಮಾನ ವ್ಯಕ್ತಪಡಿಸಿದರು. ಅವರು ರಾಜನ ಮುಂದೆ ಶಪಿಸಿದರೆಂದು ನಾನು ಭಾವಿಸುವುದಿಲ್ಲ. ಅವರು ರಾಜನನ್ನು ಬರ್ಟೀ ಎಂದು ಎಂದಿಗೂ ಕರೆದಿಲ್ಲ ಎಂದು ಹೇಳಿದರು. ಇತಿಹಾಸಜ್ಞ ಆಂಡ್ರಿವ್ ರಾಬರ್ಟ್ಸ್ ರಾಜನ ಉಗ್ಗಿನ ತೀವ್ರತೆಯು ಉತ್ಪ್ರೇಕ್ಷೆಯಿಂದ ಕೂಡಿದೆ ಮತ್ತು ಅಭಿನಯಾತ್ಮಕ ಪರಿಣಾಮ ಹೆಚ್ಚಿಸುವ ಕಾರಣದಿಂದ ಎಡ್ವರ್ಡ್  VIII,ವಾಲ್ಲಿಸ್ ಸಿಂಪ್ಸನ್ ಮತ್ತು ಜಾರ್ಜ್ V ಪಾತ್ರಗಳನ್ನು ವಾಸ್ತವವಾಗಿ ಇರುವುದಕ್ಕಿಂತ ಹೆಚ್ಚು ವಿರೋಧಿಯನ್ನಾಗಿ ಮಾಡಲಾಗಿದೆ ಎಂದು ಹೇಳಿದ್ದಾರೆ.

ಕ್ರಿಸ್ಟೋಫರ್ ಹಿಚೆನ್ಸ್ ಮತ್ತು ಐಸಾಕ್ ಚೋಟಿನರ್ ಪದತ್ಯಾಗ ಬಿಕ್ಕಟ್ಟಿನಲ್ಲಿ ವಿನ್‌ಸ್ಟನ್ ಚರ್ಚಿಲ್ ಪಾತ್ರದ ಬಗ್ಗೆ ಚಲನಚಿತ್ರದ ಚಿತ್ರಣವನ್ನು ಪ್ರಶ್ನಿಸಿದರು. ಪದತ್ಯಾಗಕ್ಕೆ ಒತ್ತಡವನ್ನು ಪ್ರತಿರೋಧಿಸುವಂತೆ ಚರ್ಚಿಲ್ ಎಡ್ವರ್ಡ್ VIII ಅವರಿಗೆ ಪ್ರೋತ್ಸಾಹಿಸಿದರೆಂದು ಸ್ಥಿರಪಟ್ಟಿದೆ. ಆದರೆ ಚಲನಚಿತ್ರದಲ್ಲಿ ಅವರನ್ನು ಪ್ರಿನ್ಸ್ ಆಲ್ಬರ್ಟ್‌ಗೆ ಪ್ರಬಲವಾಗಿ ಬೆಂಬಲಿಸಿದರು ಮತ್ತು ಪದತ್ಯಾಗಕ್ಕೆ ವಿರೋಧಿಯಾಗಿರಲಿಲ್ಲ ಎಂದು ಚಿತ್ರಿಸಲಾಗಿದೆ. ಚರ್ಚಿಲ್ ಪರಂಪರೆಯನ್ನು ಸುತ್ತುವರಿದ "ಪಂಥ"ವು ಈ ನಡವಳಿಕೆಗೆ ಕಾರಣವೆಂದು ಹಿಚೆನ್ಸ್ ತಿಳಿಸಿದ್ದಾರೆ. ಬುದ್ಧಿವಂತಿಕೆಯಿಂದ ಚೆನ್ನಾಗಿ ತಯಾರಿಸಿದ ಚಿತ್ರದಲ್ಲಿ ನೈಜ ಕಥೆಯು ಪ್ರೇಕ್ಷಕರಿಗೆ ಆಂಶಿಕವಾಗಿ ಹೆಚ್ಚು ಆಸಕ್ತಿದಾಯಕವಾಗಿರುತ್ತಿರಲಿಲ್ಲವೇ?"ಎಂದು  ಆಶ್ಚರ್ಯಪಟ್ಟಿದ್ದಾರೆ.

ಸಣ್ಣ ಸ್ವಾತಂತ್ರ್ಯಗಳಿಗೆ ಕಲಾತ್ಮಕ ಪರವಾನಗಿಯು ಬಹುಮಟ್ಟಿಗೆ ಸಮರ್ಥನೀಯ ಎಂದು ಮಾರ್ಟಿನ್ ಫಿಲ್ಲರ್ ಒಪ್ಪಿಕೊಂಡಿದ್ದರು. ಬಹುಶಃ ಕಾಲ್ಪನಿಕ ದೃಶ್ಯವಾದ ಜಾರ್ಜ್ V ಪ್ರಸಾರದ ಪ್ರಾಮುಖ್ಯತೆ ಬಗ್ಗೆ ತಮ್ಮ ಪುತ್ರನಿಗೆ ಉಪನ್ಯಾಸ ನೀಡುವುದು ತರ್ಕಬದ್ಧವಾದ ಅಂಶವಾಗಿದೆ. ಅದೇ ದೃಶ್ಯದಲ್ಲಿ ರಾಜನು ಸ್ಟಾಲಿನ್‌ನನ್ನು ಮಾರ್ಷಲ್ ಸ್ಟಾಲಿನ್ ಎಂದು ಉಲ್ಲೇಖಿಸಿದಾಗ ಇನ್ನಷ್ಟು ಕರಾರುವಾಕ್ ಇರುವುದಿಲ್ಲ. ಸ್ಟಾಲಿನ್ ೧೯೪೩ರಲ್ಲಿ ಮಾತ್ರ ಸ್ವತಃ ಮಾರ್ಷಲ್ ಎನಿಸಿದ್ದರು. ಹೆಚ್ಚುವರಿಯಾಗಿ, ಜಾರ್ಜ್ VI ಅವರು ಲಾಗ್ ತಮ್ಮನ್ನು ಸಾಂದರ್ಭಿಕವಾಗಿ ಉದ್ದೇಶಿಸಿ ಮಾತನಾಡುವುದು ಅಥವಾ ಅಪಶಬ್ದ ಬಳಕೆಯನ್ನು ಸಹಿಸುತ್ತಿರಲಿಲ್ಲ. ಅವರು ಬಹುಶಃ ಜರ್ಮನ್ ಭಾಷೆಯನ್ನು ಅರ್ಥಮಾಡಿಕೊಂಡಿದ್ದರು ಮತ್ತು ವಾಸ್ತವವಾಗಿ ಚರ್ಚಿಲ್ ಕಡೆಗೆ ಯುದ್ಧದ ಕೊನೆಯವರೆಗೆ ಉದಾಸೀನ ಭಾವನೆ ತಾಳಿದ್ದರು. ಏಕೆಂದರೆ ಚರ್ಚಿಲ್ ಪದತ್ಯಾಗ ಬಿಕ್ಕಟ್ಟಿನಲ್ಲಿ ಅವರ ಸಹೋದರನಿಗೆ ಬೆಂಬಲ ನೀಡಿದ್ದರು. ಫಿರ್ತ್ ದವಡೆ ಮತ್ತು ಮೈಕ್ರೋಫೋನ್ ನಡುವೆ ಅತ್ಯಂತ ಸಮೀಪವಿರುವಂತೆ ಚಲನಚಿತ್ರದ ಬಿಡುಗಡೆಯ ಪೋಸ್ಟರನ್ನು ಮರುವಿನ್ಯಾಸಗೊಳಿಸಲಾಯಿತು. ಹೂಪರ್ ಪ್ರಥಮ ವಿನ್ಯಾಸವನ್ನು "ಟ್ರೈನ್ ಸ್ಮಾಷ್" ಎಂದು ಟೀಕಿಸಿದ ನಂತರ ಈ ಬದಲಾವಣೆ ಮಾಡಲಾಯಿತು.

ಚಲನಚಿತ್ರಕ್ಕೆ ಆರಂಭದಲ್ಲಿ ಯುನೈಟೆಡ್ ಕಿಂಗ್ಡಂನಲ್ಲಿ ಬಿಡುಗಡೆಗಾಗಿ ಬ್ರಿಟೀಷ್ ಬೋರ್ಡ್ ಆಫ್ ಫಿಲ್ಮ್ ಕ್ಲಾಸಿಫಿಕೇಷನ್ ೧೫ ರೇಟಿಂಗ್ ನೀಡಿತು. ಒತ್ತಡದ ಉಪಶಮನಕ್ಕೆ ಪಾಷಂಡ ಭಾಷೆಗಳನ್ನು ಕೂಗುವಂತೆ ಲಾಗ್ ರಾಜನಿಗೆ ಪ್ರೋತ್ಸಾಹಿಸಿದ ಕಾರಣದಿಂದ ಆ ರೇಟಿಂಗ್ ನೀಡಲಾಗಿತ್ತು. ಲಂಡನ್ ಚಲನಚಿತ್ರೋತ್ಸವದಲ್ಲಿ ಹೂಪರ್ ಈ ನಿರ್ಧಾರವನ್ನು ಟೀಕಿಸಿದರು. ಸಂಸ್ಥೆಯು ಕೆಟ್ಟ ಭಾಷೆಗಾಗಿ ಚಲನಚಿತ್ರಕ್ಕೆ ೧೫ ರೇಟಿಂಗ್ ಹೇಗೆ ಪ್ರಮಾಣೀಕರಿಸುತ್ತದೆ ಮತ್ತು *ಸಾಲ್ಟ್*  (೨೦೧೦) ಮತ್ತು *ಕ್ಯಾಸಿನೊ ರಾಯಲ್*  (೨೦೦೬) ರೇಖಾಚಿತ್ರಗಳ ಚಿತ್ರಹಿಂಸೆಯ ದೃಶ್ಯಗಳ ನಡುವೆಯೂ ೧೨ಎ ರೇಟಿಂಗ್‌ಗೆ ಹೇಗೆ ಅವಕಾಶ ನೀಡಲಾಯಿತು ಎಂದು ಪ್ರಶ್ನಿಸಿದ್ದಾರೆ. ಹೂಪರ್ ಟೀಕೆಯ ಹಿನ್ನೆಲೆಯಲ್ಲಿ ಮಂಡಳಿಯು ೧೨ಎಗೆ ರೇಟಿಂಗ್ ತಗ್ಗಿಸಿತು ಮತ್ತು ೧೨ ವರ್ಷಕ್ಕಿಂತ ಕೆಳಗಿನ ವಯಸ್ಸಿನ ಮಕ್ಕಳು ವಯಸ್ಕರ ಜತೆಗೂಡಿದ್ದರೆ ಚಿತ್ರವನ್ನು ವೀಕ್ಷಿಸಲು ಅವಕಾಶ ಕಲ್ಪಿಸಲಾಯಿತು. ಹೂಪರ್ ಮೋಷನ್ ಪಿಕ್ಟರ್ ಅಸೋಸಿಯೇಷನ್ ಆಫ್ ಅಮೆರಿಕದ ವಿರುದ್ಧ ಇದೇ ರೀತಿಯ ಟೀಕೆಯನ್ನು ಮಾಡಿದರು. ಅದು ಚಲನಚಿತ್ರಕ್ಕೆ ಆರ್ ರೇಟಿಂಗ್ ನೀಡಿದ್ದು, ೧೭ವರ್ಷಕ್ಕಿಂತ ಕೆಳಗಿನ ವಯಸ್ಸಿನವರು ವಯಸ್ಕರು ಜತೆಗೂಡಿಲ್ಲದೇ ಚಿತ್ರದ ವೀಕ್ಷಣೆಯನ್ನು ನಿರಾಕರಿಸುವುದಾಗಿತ್ತು. ಈ ರೇಟಿಂಗ್ ಆಕರ್ಷಕವಾಗಿರಲಿಲ್ಲ. ತಮ್ಮ ವಿಮರ್ಶೆಯಲ್ಲಿ ರೋಜರ್ ಎಬರ್ಟ್ ಆರ್ ರೇಟಿಂಗ್ ಕುರಿತು ಟೀಕಿಸಿ, ಅದು ವಿವರಿಸಲಾಗದ್ದು ಎಂದು ಹೇಳಿದರು ಮತ್ತು  "ಹದಿವಯಸ್ಕರಿಗೆ ಅತ್ಯುತ್ತಮ ಚಿತ್ರ" ಎಂದರು. ೨೦೧೧ ರ ಜನವರಿಯಲ್ಲಿ ಕಾರ್ಯನಿರ್ವಾಹಕ ನಿರ್ಮಾಪಕ ಮತ್ತು ವಿತರಕ ಹಾರ್ವೆ ವೇನ್‌ಸ್ಟೈನ್ ಕೆಲವು ನಿಂದನಾತ್ಮಕ ಭಾಷೆಯನ್ನು ತೆಗೆಯಲು ಚಲನಚಿತ್ರ ಮರುಸಂಕಲಿಸುವುದಾಗಿ ತಿಳಿಸಿದರು. ಇದರಿಂದ ಇದು ಕಡಿಮೆ ವರ್ಗೀಕರಣವನ್ನು ಸ್ವೀಕರಿಸಿ ಹೆಚ್ಚಿನ ಪ್ರೇಕ್ಷಕವರ್ಗವನ್ನು ಮುಟ್ಟುತ್ತದೆ ಎಂದು ಅಭಿಪ್ರಾಯಪಟ್ಟರು.

ಆದಾಗ್ಯೂ, ಟಾಮ್ ಹೂಪರ್ ಚಲನಚಿತ್ರದ ದೃಶ್ಯವನ್ನು ಕತ್ತರಿಸಲು ನಿರಾಕರಿಸಿದರು. ಆದರೂ ಅಶ್ಲೀಲ ಪದಗಳನ್ನು ಬ್ಲೀಪ್‌ಗಳಿಂದ ಮುಚ್ಚಲು ನಿರ್ಧರಿಸಿದರು. ಹೆಲೆನಾ ಬಾನ್‌ಹಾಮ್ ಕಾರ್ಟರ್ ಚಲನಚಿತ್ರವನ್ನು ಸಮರ್ಥಿಸಿಕೊಂಡು, ಅದು ಹಿಂಸಾತ್ಮಕವಲ್ಲವೆಂದು ತಿಳಿಸಿದರು. ಇದು ಸಂಪೂರ್ಣ ಮಾನವೀಯತೆ ಮತ್ತು ವಿವೇಕದಿಂದ ಕೂಡಿತ್ತು. ಇದು ವಾಕ್ ದೋಷದಿಂದ ಕೂಡಿದ ಜನರಿಗಷ್ಟೇ ಅಲ್ಲ, ಆತ್ಮವಿಶ್ವಾಸದ ಕೊರತೆ ಇರುವವರಿಗೂ ಸೂಕ್ತವಾಗಿದೆ. ಅಕಾಡೆಮಿ ಪ್ರಶಸ್ತಿ ಸ್ವೀಕರಿಸಿದ ನಂತರ ಪ್ರೆಸ್ ರೂಂನಲ್ಲಿ ಕಾಲಿನ್ ಫಿರ್ತ್ ತಾವು ಚಲನಚಿತ್ರದ ಮರುಸಂಕಲನಕ್ಕೆ ಬೆಂಬಲಿಸುವುದಿಲ್ಲ ಎಂದು ಹೇಳುತ್ತಾರೆ. ಅಶ್ಲೀಲ ಭಾಷೆಯ ಬಳಕೆಯನ್ನು ತಾವು ಮನ್ನಿಸುವುದಿಲ್ಲವಾದರೂ, ಬಳಸಿದ ಸಂದರ್ಭವು ಆಕ್ರಮಣಕಾರಿಯಲ್ಲ ಮತ್ತು ದೃಶ್ಯವು ಉದ್ದೇಶವನ್ನು ಪೂರೈಸುತ್ತದೆ ಎಂದು ಪ್ರತಿಪಾದಿಸಿದರು. ಧ್ವನಿಮುದ್ರಿಕೆಯಿಂದ ಕೆಲವು ಅಶ್ಲೀಲ ಪದಗಳನ್ನು ತೆಗೆದುಹಾಕಿದ ಬದಲಾದ ಆವೃತ್ತಿಯನ್ನು ಎಂಪಿಪಿಎ ಪಿಜಿ-೧೩ ಎಂದು ವರ್ಗೀಕರಿಸಿತು. ಈ ಆವೃತ್ತಿಯನ್ನು ಆರ್-ರೇಟೆಡ್ ಕಟ್‌ಗೆ ಬದಲಾಗಿ ೨೦೧೧ರ ಏಪ್ರಿಲ್ ೧ರಂದು ಅಮೆರಿಕದಾದ್ಯಂತ ಚಿತ್ರಮಂದಿರಗಳಲ್ಲಿ ಬಿಡುಗಡೆ ಮಾಡಲಾಯಿತು.

ಚಲನಚಿತ್ರವು ಆಸ್ಟ್ರೇಲಿಯದ ಟ್ರಾನ್ಸ್‌ಮಿಷನ್ ಮತ್ತು ಯುನೈಟೆಡ್ ಕಿಂಗ್ಡಂನ ಮೊಮೆಂಟಂ ಪಿಕ್ಚರ್ಸ್ ವಿತರಣೆ ಮಾಡಿತು. ಚಲನಚಿತ್ರವು ೨೦೧೧ರ ಫೆಬ್ರವರಿ ೨ರಂದು ಫ್ರಾನ್ಸ್‌ನಲ್ಲಿ ''Le discours d'un roi* ಹೆಸರಿನಲ್ಲಿ ಬಿಡುಗಡೆಯಾಯಿತು. ವೈಲ್ಡ್ ಬಂಚ್ ಡಿಸ್ಟ್ರಿಬ್ಯೂಷನ್ ಇದನ್ನು ವಿತರಣೆ ಮಾಡಿತು.

## ಸ್ವಾಗತ 
### ಗಲ್ಲಾ ಪೆಟ್ಟಿಗೆ 
UK ಮತ್ತು  ಐರ್ಲೆಂಡ್‌ನಲ್ಲಿ ಆರಂಭದ ವಾರಾಂತ್ಯದಲ್ಲಿ ಚಲನಚಿತ್ರವು ಅತ್ಯಂತ ಗಳಿಕೆಯ ಚಲನಚಿತ್ರವೆನಿಸಿತು.ಇದು ೩೯೫ ಸಿನೇಮಾಗಳಿಂದ £೩,೫೧೦,೦೦೦ ಗಳನ್ನು ಗಳಿಸಿತು. ಇತ್ತೀಚಿನ ನೆನಪಿನಲ್ಲಿ ಇದು *ಸ್ಲಮ್‌ಡಾಗ್ ಮಿಲಿಯನೇರ್‌* (೨೦೦೮)ಗೆ ಹೋಲಿಸಿದರೆ ಅತ್ಯಂತ ದೊಡ್ಡ ಪ್ರಮಾಣದ ಗಳಿಕೆಯಾಗಿದೆ ಎಂದು *ದಿ ಗಾರ್ಡಿಯನ್*  ತಿಳಿಸಿದೆ. ಉದಾಹರಣೆಗೆ ಸ್ಲಮ್‌ಡಾಗ್ ಎರಡು ವರ್ಷಗಳ ಮುಂಚೆ £೧.೫ ದಶಲಕ್ಷ ಕಡಿಮೆ ಹಣವನ್ನು ಗಳಿಸಿತ್ತು. ಇದು ಯುಕೆ ಗಲ್ಲಾ ಪೆಟ್ಟಿಗೆಯಲ್ಲಿ ಆಶ್ಚರ್ಯಕರ ಮೂರು ವಾರಗಳ ಕಾಲ ಮುಂದುವರಿಯಿತು ಮತ್ತು ನಾಲ್ಕು ಅನುಕ್ರಮ ವಾರಾಂತ್ಯಗಳಲ್ಲಿ ೩ ದಶಲಕ್ಷ ಪೌಂಡ್‌ಗಳನ್ನು ಗಳಿಸಿತು. *ಟಾಯ್ ಸ್ಟೋರಿ ೩* (೨೦೧೦)ರ ನಂತರ ಹಾಗೆ ಗಳಿಕೆ ಮಾಡಿದ ಪ್ರಥಮ ಚಿತ್ರ. ಯುಕೆ ಬಿಡುಗಡೆಯಾಗಿ ಐದು ವಾರಗಳ ನಂತರ, ಇದು ಅತ್ಯಂತ ಯಶಸ್ವಿ ಸ್ವತಂತ್ರ ಬ್ರಿಟಿಷ್ ಚಲನಚಿತ್ರವೆಂಬ ಹೆಗ್ಗಳಿಕೆಗೆ ಪಾತ್ರವಾಯಿತು. ಇದನ್ನು ಕ್ರಿಸ್೨ಮಸ್ ದಿನದಂದು ೭೦೦ ಬೆಳ್ಳಿತೆರೆಗಳಿಗೆ ವಿಸ್ತರಿಸಲಾಯಿತು ಮತ್ತು ೨೦೧೧ರ ಜನವರಿ ೧೪ರಂದು ೧೫೪೩ ಬೆಳ್ಳಿತೆರೆಗಳಿಗೆ ವಿಸ್ತರಿಸಲಾಯಿತು. ೨೦೧೧ರ ಏಪ್ರಿಲ್೨ನಲ್ಲಿ ಉತ್ತರ ಅಮೆರಿಕದಲ್ಲಿ ಇದು ೧೩೮ ದಶಲಕ್ಷ ಡಾಲರ್ ಗಳಿಸಿದೆ.

ಆಸ್ಟ್ರೇಲಿಯದಲ್ಲಿ ಮೋಷನ್ ಪಿಕ್ಚರ್ ಡಿಸ್ಟ್ರಿಬ್ಯೂಟರ್ಸ್ ಸಂಗ್ರಹಿಸಿದ ಅಂಕಿಅಂಶಗಳ ಪ್ರಕಾರ *ಕಿಂಗ್ಸ್ ಸ್ಪೀಚ್*  ಪ್ರಥಮ ಎರಡು ವಾರಗಳಲ್ಲಿ  $೬,೨೮೧,೬೮೬ AUD ಹೆಚ್ಚು ಹಣವನ್ನು ಗಳಿಸಿದೆ. ಪ್ಯಾಲೇಸ್ ಸಿನೇಮಾಸ್‌ನ ಕಾರ್ಯನಿರ್ವಾಹಕ ನಿರ್ದೇಶಕ ಬೆಂಜಮಿನ್ ಜೆಕೋಲಾ, ಚಲನಚಿತ್ರದ ಬಗ್ಗೆ ಪ್ರೇಕ್ಷಕ ಪ್ರತಿಕ್ರಿಯೆ ಅದ್ಭುತವಾಗಿದೆ ಎಂದು ತಿಳಿಸಿದ್ದಾರೆ. ಇದು ಎಲ್ಲ ಅವಧಿಗೆ ದೇಶದಾದ್ಯಂತ ನಂ.೧ ಆಗಿದೆ.... ಇದು *ಸ್ಲಮ್‌ಡಾಗ್ ಮಿಲಿಯನೇರ್‌* ಗಿಂತ ಹೆಚ್ಚು ಯಶಸ್ವಿಯಾಗಿದೆ ಮತ್ತು ಹೆಚ್ಚುಪ್ರಗತಿ ಹೊಂದಿದ ಚಿತ್ರವೆಂದು ಭಾವಿಸುವೆ. ಸ್ವತಂತ್ರ ಸಿನೇಮಾಗಳಲ್ಲಿ ಆರಂಭವಾಗಿ ಮುಖ್ಯವಾಹಿನಿ ಸಿನೇಮಾಗಳಿಗೆ ಹರಡಿದ ಚಿತ್ರಕ್ಕೆ ಇದು ಉತ್ತಮ ಉದಾಹರಣೆ.

ಚಿತ್ರಮಂದಿರಗಳಲ್ಲಿ ಬಿಡುಗಡೆಯಿಂದ ಅಂದಾಜು ೩೦ ದಶಲಕ್ಷ ಡಾಲರ್‌ನಿಂದ ೪೦ ದಶಲಕ್ಷ ಡಾಲರ್ ಗಳಿಸಿದ ಚಲನಚಿತ್ರದ ನಿವ್ವಳ ಲಾಭದಲ್ಲಿ, ಸರಿಸುಮಾರು ಶೇಕಡ ೨೦ ಜೆಫ್ರಿ ರಷ್(ಕಾರ್ಯನಿರ್ವಾಹಕ ನಿರ್ಮಾಪಕ) ಟಾಮ್ ಹೂಪರ್ ಮತ್ತು ಕಾಲಿನ್ ಫಿರ್ತ್ ನಡುವೆ ವಿತರಣೆಯಾಗುತ್ತದೆ. ಇತರೆ ಭಾಗಿದಾರಿಗಳ ಮುಂಚೆ ಅವರ ಬೋನಸ್ ಪ್ರತಿಯೊಬ್ಬರೂ ಪಡೆಯುತ್ತಾರೆ. ಉಳಿದ ಲಾಭವನ್ನು ನಿರ್ಮಾಪಕರು ಮತ್ತು ಷೇರು ಬಂಡವಾಳದಾರರ ನಡುವೆ ಸಮಾನವಾಗಿ ಹಂಚಲಾಗುತ್ತದೆ.

### ವಿಮರ್ಶಾತ್ಮಕ ಪ್ರತಿಕ್ರಿಯೆ 
*ದಿ ಕಿಂಗ್ಸ್ ಸ್ಪೀಚ್* ವ್ಯಾಪಕ ವಿಮರ್ಶಾತ್ಮಕ ಶ್ಲಾಘನೆಯನ್ನು ಗಳಿಸಿತು.
ವಿಮರ್ಶೆ ಸಮುಚ್ಚಯದ ಜಾಲತಾಣ ರಾಟನ್ ಟೊಮೇಟೋಸ್ ೨೦೫ ವಿಮರ್ಶಕರ ವಿಮರ್ಶೆಗಳ ಆಧಾರದ ಮೇಲೆ ಶೇಕಡ ೯೫ ಅಂಕವನ್ನು ಸರಾಸರಿ ಅಂಕ ೮.೬/೧೦ನೊಂದಿಗೆ ನೀಡಿತು. ವಿಮರ್ಶಾತ್ಮಕ ಒಮ್ಮತವನ್ನು ಅದು ಸಂಕ್ಷೇಪಿಸಿ, ಕಾಲಿನ್ ಫಿರ್ತ್* ದಿ ಕಿಂಗ್ಸ್ ಸ್ಪೀಚ್‌* ನಲ್ಲಿ ಸ್ವಚ್ಛಂದದ ಪ್ರದರ್ಶನ ನೀಡಿದ್ದಾರೆ. ಊಹಿಸಬಹುದಾದ, ಸೊಗಸಿನಿಂದ ನಿರ್ಮಿಸಿದ, ಉತ್ತೇಜಿತ ಅವಧಿಯ ರೂಪಕ ಎಂದು ಹೇಳಿತು. ಮೆಟಾಕ್ರಿಟಿಕ್‌ ಚಲನಚಿತ್ರಕ್ಕೆ ತೂಕದ ಅಂಕವಾದ ೮೮/೧೦೦ ನೀಡಿತು. ಇದು ೪೧ ವಿಮರ್ಶೆಗಳನ್ನು ಆಧರಿಸಿದ್ದು ಅದನ್ನು ಸಾರ್ವತ್ರಿಕ ಪ್ರಶಂಸೆ ಎಂದು ದರ್ಜೆ ನೀಡಿತು.
*ಎಂಪೈರ್*  ಚಲನಚಿತ್ರಕ್ಕೆ ಐದು ನಕ್ಷತ್ರಗಳಲ್ಲಿ ಐದನ್ನು ನೀಡಿ ಪ್ರತಿಕ್ರಿಯಿಸುತ್ತಾ, "ನಿನ್ನನ್ನು ವರ್ಣಿಸಲು ಪದಗಳೇ ಸಿಗುತ್ತಿಲ್ಲ" ಎಂದು ಹೇಳಿತು. *ಡೆನ್ವರ್ ಪೋಸ್ಟ್‌* ನಲ್ಲಿ ಲೀಸಾ ಕೆನಡಿ ಅದರ ಮಾನವೀಯ ಗುಣಗಳು ಮತ್ತು ಕಲೆಗಾರಿಕೆಗೆ ಪೂರ್ಣ ಅಂಕಗಳನ್ನು ನೀಡಿದರು. ಇದು ರಾಜನಿಗೆ ಮತ್ತು ಉಳಿದಿರುವ ನಮಗೆ ಸೂಕ್ತವಾದ ಬುದ್ಧಿವಂತ, ಗೆಲುವಿನ ಕಥೆ ಎಂದು ಹೇಳಿದರು. *ಚಿಕಾಗೊ ಸನ್ ಟೈಮ್ಸ್‌* ನ ರೋಜರ್ ಎಬರ್ಟ್ ಚಲನಚಿತ್ರಕ್ಕೆ ಪೂರ್ಣ ನಾಲ್ಕು ನಕ್ಷತ್ರಗಳನ್ನು ನೀಡಿದರು. ಇಲ್ಲಿರುವುದು ಮೇಲ್ಮಟ್ಟದ ಐತಿಹಾಸಿಕ ಕಥೆ ಮತ್ತು ಪ್ರಭಾವಶಾಲಿ ವೈಯಕ್ತಿಕ ಕಥೆ 

ಮನೋಹ್ಲಾ ಡಾರ್ಗಿಸ್, ಚಲನಚಿತ್ರದ ಬಗ್ಗೆ ಉಭಯಭಾವದಿಂದ ಕೂಡಿದ್ದರೂ,ಮುಖ್ಯ ಪಾತ್ರಗಳನ್ನು ಪ್ರಮುಖ ಆಕರ್ಷಣೆಗಳಲ್ಲೊಂದು ಎಂದು ಕರೆದರು. ಅವರ ಪ್ರಮಾಣವು ಏರುತ್ತಿದ್ದಂತೆ, ಗಮನಸೆಳೆಯುವ ವೃತ್ತಿಪರ ಫಿರ್ತ್ ಮತ್ತು ರಷ್ ಮಿನುಗುವ ಮತ್ತು ಆರ್ಭಟಿಸುವ ಮೂಲಕ ನಟನಾ ಸಂದರ್ಭಕ್ಕೆ ಎದ್ದುನಿಲ್ಲುತ್ತಾರೆ. ಅವರ ಪಾತ್ರಗಳು ಪರಸ್ಪರ ಸುತ್ತುಹಾಕುತ್ತಾ ಚಿಕಿತ್ಸಕ ಓಲಾಟದಲ್ಲಿ ಸ್ಥಿರವಾಗುತ್ತವೆ ಮತ್ತು ಆಂಶಿಕವಾಗಿ ಚಿತ್ರಕ್ಕೆ ಹೆಸರು ನೀಡಿದ ದೊಡ್ಡ ಭಾಷಣಕ್ಕೆ ಅಜ್ಞಾತ ಸಿದ್ಧತೆ ಮಾಡಿಕೊಳ್ಳುತ್ತಾರೆ. ಕೆಲವು ಶೈಲಿಯಿಂದ ಪೀಯರ್ಸ್ ಅವರ ಪಾತ್ರದ ನಿರ್ವಹಣೆ ಎಡ್ವರ್ಡ್ ಫಾಕ್ಸ್ ಪಾತ್ರವನ್ನು ನೆನಪಿಗೆ ತಂದುಕೊಡುತ್ತದೆ.

ಬ್ರಿಟಿಷ್ ಸ್ಟಾಮರಿಂಗ್ ಅಸೋಸಿಯೇಷನ್ *ದಿ ಕಿಂಗ್ಸ್ ಸ್ಪೀಚ್*  ಬಿಡುಗಡೆಯನ್ನು ಸ್ವಾಗತಿಸಿತು. ದಿನನಿತ್ಯ ಉಗ್ಗಿನಿಂದ ಕೂಡಿದ ಜನರು ಮಾತನಾಡಲು ಹೆದರುವ ಮತ್ತು ಹತಾಶಸ್ಥಿತಿಯ ವಾಸ್ತವ ಚಿತ್ರಣವನ್ನು ಕುರಿತು ಚಿತ್ರನಿರ್ಮಾಪಕರನ್ನು ಅಭಿನಂದಿಸಿದರು. ಕಾಲಿನ್ ಫಿರ್ತ್ ರಾಜನ ಉಗ್ಗಿನ ಬಗ್ಗೆ ಚಿತ್ರಣವು ವಿಶೇಷವಾಗಿ ಯಥಾರ್ಥವಾಗಿ ಮತ್ತು ನಿಖರವಾಗಿ ಗಮನಸೆಳೆಯುತ್ತದೆ ಎಂದು ಅದು ತಿಳಿಸಿತು. ದಿ ರಾಯಲ್ ಕಾಲೇಜ್ ಆಫ್ ಸ್ಪೀಚ್ ಎಂಡ್ ಲಾಂಗ್ವೇಜ್ ಥೆರಪಿಸ್ಟ್ಸ್ ಚಿತ್ರದ ಬಿಡುಗಡೆಯನ್ನು ಸ್ವಾಗತಿಸಿದರು. ವಾಣಿಜ್ಯ ಬಿಡುಗಡೆ ಸಂದರ್ಭದಲ್ಲಿ "ಗೀವಿಂಗ್ ವಾಯ್ಸ್" ಪ್ರಚಾರವನ್ನು ಆರಂಭಿಸಿದರು.

ಫ್ರೆಂಚ್ ಸಿನೇಮಾ ವೆಬ್‌ಸೈಟ್ ಅಲ್ಲೋಸೈನ್ ಚಲನಚಿತ್ರಕ್ಕೆ ಐದು ನಕ್ಷತ್ರಗಳಲ್ಲಿ ಸರಾಸರಿ ನಾಲ್ಕು ನಕ್ಷತ್ರಗಳನ್ನು ನೀಡಿತು. ೨೧ ವಿಮರ್ಶೆಗಳ ಸಮೀಕ್ಷೆಯನ್ನು ಅದು ಆಧರಿಸಿತ್ತು. *ಲೆ ಮಾಂಡೆ*  ಚಲನಚಿತ್ರವನ್ನು ಬ್ರಿಟಿಷ್ ಆತ್ಮಪ್ರಶಂಸೆಯ ಇತ್ತೀಚಿನ ಕುರುಹು ಎಂದು ವರ್ಣಿಸಿತು ಮತ್ತು ಅದನ್ನು "ನಾವು ಅವಲಕ್ಷಣ ಮತ್ತು ಬೇಸರಬರಿಸುತ್ತೇವೆ, ಆದರೆ ಜೋವ್ ಪ್ರಕಾರ ನಾವು ಸರಿಯಾಗಿದ್ದೇವೆ" ಎಂದು ಸಂಕ್ಷೇಪಗೊಳಿಸಿತು. ಆದರೂ ಫಿರ್ತ್, ರಷ್ ಮತ್ತು ಬೋನಾಮ್ ಕಾರ್ಟರ್ ಅವರ ಅಭಿನಯಗಳನ್ನು ಶ್ಲಾಘಿಸಿತು. ಚಲನಚಿತ್ರವು ಬ್ರಿಟಿಷ್ ಒಲಿಸಿಕೊಳ್ಳುವ ನೀತಿಯನ್ನು ಜಮಖಾನದಡಿಯಲ್ಲಿ ಒರೆಸಿ ಹಾಕಿದರೂ ಅದು ಸಂತೋಷದಾಯಕವಾಗಿತ್ತು ಎಂದು ತಿಳಿಸಿತು.

ಕಾಮನ್‌ವೆಲ್ತ್ ಸಾಮ್ರಾಜ್ಯಗಳ ಆಳುವ ರಾಣಿ ಮತ್ತು ರಾಜ ಜಾರ್ಜ್ VIಪುತ್ರಿಯಾದ ಕ್ವೀನ್ ಎಲಿಜಬೆತ್ IIಗೆ ಕ್ರಿಸ್‌ಮಸ್ ೨೦೧೦ರ ಮುಂಚೆ ಚಲನಚಿತ್ರದ ಎರಡು ಪ್ರತಿಗಳನ್ನು ಕಳಿಸಲಾಯಿತು. ಅವರು ಚಲನಚಿತ್ರವನ್ನು ಸಾಂಡ್ರಿಂಗಾಂ ಹೌಸ್‌ನ ಖಾಸಗಿ ಪ್ರದರ್ಶನದಲ್ಲಿ ವೀಕ್ಷಿಸಿದರು ಎಂದು *ದಿ ಸನ್*  ಸುದ್ದಿಪತ್ರಿಕೆಯು ವರದಿಮಾಡಿತು. ಅರಮನೆಯ ಮೂಲ ಆಕೆಯ ಪ್ರತಿಕ್ರಿಯೆಯನ್ನು ತನ್ನ ತಂದೆಯ ಚಲಿಸುವ ಚಿತ್ರಣವನ್ನು ನೋಡಿ ಅವರ ಮನತಟ್ಟಿತು ಎಂದು ವರ್ಣಿಸಿತು. ಸೈಡ್ಲರ್  ವರದಿಗಳನ್ನು ಚಲನಚಿತ್ರವು ಸ್ವೀಕರಿಸಬಹುದಾದ ಅತ್ಯಂತ ಉನ್ನತ ಗೌರವ ಎಂದು ಕರೆದರು.

### ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು 
thumb|left|upright|alt=Two middle aged men stand side by side wearing suits and open-necked shirts. One is holding the plaue of a Hollywood star of fame|ಜನವರಿ 2011ರಲ್ಲಿ ಹೂಪರ್ ಮತ್ತು ಫಿರ್ತ್ ಪ್ರತಿಯೊಬ್ಬರೂ ಅವರ ಕೆಲಸಕ್ಕಾಗಿ ಬಹು ಪ್ರಶಸ್ತಿ ನಾಮನಿರ್ದೇಶನಗಳನ್ನು ಸ್ವೀಕರಿಸಿದರು.

೮೩ನೇ ಅಕಾಡೆಮಿ ಪ್ರಶಸ್ತಿಗಳಲ್ಲಿ *ದಿ ಕಿಂಗ್ಸ್ ಸ್ಪೀಚ್*  ಅತ್ಯುತ್ತಮ ಚಿತ್ರಕ್ಕಾಗಿ ಅಕಾಡೆಮಿ ಪ್ರಶಸ್ತಿ, ಅತ್ಯುತ್ತಮ ನಿರ್ದೇಶಕ (ಹೂಪರ್), ಅತ್ಯುತ್ತಮ ನಟ (ಫಿರ್ತ್), ಮತ್ತು ಅತ್ಯುತ್ತಮ ಮೂಲ ಚಿತ್ರಕಥೆ (ಸೈಡ್ಲರ್). ಚಲನಚಿತ್ರವು ೧೨ ಆಸ್ಕರ್ ನಾಮನಿರ್ದೇಶನಗಳನ್ನು ಯಾವುದೇ ಚಿತ್ರಕ್ಕಿಂತ ಹೆಚ್ಚಿನ ಪ್ರಮಾಣದಲ್ಲಿ ಸ್ವೀಕರಿಸಿತು. ಅದು ಗೆದ್ದಿರುವ ನಾಲ್ಕು ವಿಭಾಗಗಳಲ್ಲದೇ, ಅದು ಅತ್ಯುತ್ತಮ ಸಿನೇಮಾಟೊಗ್ರಫಿಗೆ(ಡ್ಯಾನಿ ಕೋಹೆನ್)ಪೋಷಕ ನಟರಿಗೆ ಎರಡು(ಬೋನಾಮ್ ಕಾರ್ಟರ್ ಮತ್ತು ರಷ್) ಮತ್ತು ಮೈಸ್-ಎನ್-ದೃಶ್ಯಕ್ಕೆ ಎರಡು-ಕಲಾ ನಿರ್ದೇಶನ ಮತ್ತು ಉಡುಪುಗಳಿಗೆ ನಾಮನಿರ್ದೇಶನಗಳನ್ನು ಸ್ವೀಕರಿಸಿತು.

೬೪ನೇ ಬ್ರಿಟಿಷ್ ಅಕಾಡೆಮಿ ಚಲನಚಿತ್ರ ಪ್ರಶಸ್ತಿಗಳಲ್ಲಿ* ದಿ ಕಿಂಗ್ಸ್ ಸ್ಪೀಚ್*  ಏಳು ಪ್ರಶಸ್ತಿಗಳನ್ನು ಗೆದ್ದುಕೊಂಡಿತು. ಅದರಲ್ಲಿ ಅತ್ಯುತ್ತಮ ಚಿತ್ರ, ಮಹೋನ್ನತ ಬ್ರಿಟಿಷ್ ಚಿತ್ರ, ಫಿರ್ತ್‌‍ಗೆ ಅತ್ಯುತ್ತಮ ನಟ, ರಷ್ ಅವರಿಗೆ ಅತ್ಯುತ್ತಮ ಪೋಷಕ ನಟ, ಬೋನಾಮ್ ಕಾರ್ಟರ್ ಅತ್ಯುತ್ತಮ ಪೋಷಕ ನಟಿ, ಸೈಡ್ಲರ್ ಅತ್ಯುತ್ತಮ ಮೂಲ ಚಿತ್ರಕತೆ ಮತ್ತು ಅಲೆಕ್ಸಾಂಡರ್ ಡೆಸ್‌ಪ್ಲಾಟ್ಅವರಿಗೆ ಅತ್ಯುತ್ತಮ ಸಂಗೀತ ಪ್ರಶಸ್ತಿಗಳು ಒಳಗೊಂಡಿವೆ. ೧೪ BAFTAಗಳಿಗೆ ಚಲನಚಿತ್ರ ನಾಮನಿರ್ದೇಶನಗೊಂಡಿದ್ದು,ಯಾವುದೇ ಚಿತ್ರಕ್ಕಿಂತ ಹೆಚ್ಚಾಗಿದೆ.

೬೮ನೇ ಗೋಲ್ಡನ್ ಗ್ಲೋಬ್ ಪ್ರಶಸ್ತಿಗಳಲ್ಲಿ ಫಿರ್ತ್ ಅತ್ಯುತ್ತಮ ನಟಪ್ರಶಸ್ತಿಯನ್ನು ಗಳಿಸಿದರು. *ದಿ ಕಿಂಗ್ಸ್ ಸ್ಪೀಚ್*  ಯಾವುದೇ ಚಿತ್ರಕ್ಕಿಂತ ಅಧಿಕ ಏಳು ನಾಮನಿರ್ದೇಶನಗಳನ್ನು ಗಳಿಸಿದರೂ ಬೇರಾವುದೇ ಗೋಲ್ಡನ್ ಗ್ಲೋಬ್ಸ್‌‍ಗಳನ್ನು ಗೆಲ್ಲಲಿಲ್ಲ.

೧೭ನೇ ಸ್ಕ್ರೀನ್ ಆಕ್ಟರ್ಸ್ ಗಿಲ್ಡ್ ಪ್ರಶಸ್ತಿಗಳಲ್ಲಿ ಫಿರ್ತ್ ಅತ್ಯುತ್ತಮ ನಟ ಪ್ರಶಸ್ತಿಯನ್ನು ಗೆದ್ದರು. ಇಡೀ ಪಾತ್ರವರ್ಗವು ಅತ್ಯುತ್ತಮ ಸಮಷ್ಟಿ ಪ್ರಶಸ್ತಿ ಗೆದ್ದಿತು. ಅಂದರೆ ಒಂದೇ ಸಂಜೆಯಲ್ಲಿ ಎರಡು ನಟನೆ ಪ್ರಶಸ್ತಿಗಳೊಂದಿಗೆ ಫಿರ್ತ್ ಮನೆಗೆ ತೆರಳಿದರು. ನಿರ್ದೇಶಕರ ಗಿಲ್ಡ್‌ನ ೨೦೧೦ನೇ ಅಮೆರಿಕ ಪ್ರಶಸ್ತಿಗಳನ್ನು ಅತ್ಯುತ್ತಮ ನಿರ್ದೇಶನಕ್ಕಾಗಿ ಗೆದ್ದರು. ಚಲನಚಿತ್ರವು ೨೦೧೦ರ ಅಮೆರಿಕ ಪ್ರಶಸ್ತಿಗಳ ನಿರ್ಮಾಪಕರ ಗಿಲ್ಡ್‌ನಲ್ಲಿ ಅತ್ಯುತ್ತಮ ರಂಗಭೂಮಿಯ ಚಲನಚಿತ್ರಕ್ಕಾಗಿ ಡಾರಿಲ್ ಎಫ್. ಜಾನಕ್ ಪ್ರಶಸ್ತಿಯನ್ನು ಗೆದ್ದುಕೊಂಡಿತು.

*ದಿ ಕಿಂಗ್ಸ್ ಸ್ಪೀಚ್* ೨೦೧೦ರ ಟೊರೊಂಟೊ ಅಂತಾರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಪೀಪಲ್ಸ್ ಚಾಯ್ಸ್ ಪ್ರಶಸ್ತಿಯನ್ನು, ೨೦೧೦ರ ಬ್ರಿಟಿಷ್ ಇಂಡಿಪೆಂಡೆಂಟ್ ಚಲನಚಿತ್ರ ಪ್ರಶಸ್ತಿಗಳ ಸಮಾರಂಭದಲ್ಲಿ ಅತ್ಯುತ್ತಮ ಬ್ರಿಟಿಷ್ ಸ್ವತಂತ್ರ ಚಲನಚಿತ್ರ ಪ್ರಶಸ್ತಿಯನ್ನು ಮತ್ತು Academia de las Artes y las Ciencias Cinematográficas de España (ಸ್ಪಾನಿಷ್ ಅಕಾಡೆಮಿ ಆಫ್ ಸಿನೇಮಾಟಿಕ್ ಆರ್ಟ್ ಎಂಡ್ ಸೈನ್ಸ್)ನಿಂದ ಅತ್ಯುತ್ತಮ ಐರೋಪ್ಯ ಚಿತ್ರಕ್ಕಾಗಿ ೨೦೧೧ನೇ ಗೋಯಾ ಪ್ರಶಸ್ತಿಯನ್ನು ಗೆದ್ದುಕೊಂಡಿತು.

ಫಿರ್ತ್ ಅತ್ಯುತ್ತಮ ನಟ ಪ್ರಶಸ್ತಿಗೆ ಸಮ್ಮತಿಸಿದರು ಮತ್ತು ಚಲನಚಿತ್ರವು ೧೦ನೇ ವಾರ್ಷಿಕ AARP *ಮೂವೀಸ್ ಫಾರ್ ಗ್ರೋನ್‌ಅಪ್ ಅವಾರ್ಡ್ಸ್* ನಲ್ಲಿ "ಬೆಸ್ಟ್ ಮೂವೀ" ಪ್ರಶಸ್ತಿಯನ್ನು ಬೆವರ್ಲಿ ಹಿಲ್ಸ್‌ನ ಬೆವರ್ಲಿ ವಿಲ್‌ಶೈರ್‌ ಹೊಟೆಲ್‌ನಲ್ಲಿ ೨೦೧೧ ಫೆಬ್ರವರಿ ೭ರಂದು  ಗೆದ್ದುಕೊಂಡಿತು.

## ಇವನ್ನೂ ಗಮನಿಸಿ‌ 
* *ಬರ್ಟೀ &amp; ಎಲಿಜಬೆತ್*  (೨೦೦೨), ಟೆಲಿವಿಷನ್ ಚಿತ್ರವಾಗಿದ್ದು ಇದು ಕೂಡ ರಾಜನ ಬಿಕ್ಕಲನ್ನು ಕುರಿತದ್ದಾಗಿದೆ (ಪಾತ್ರಧಾರಿಜೇಮ್ಸ್ ವಿಲ್ಬಿ). ಇದು PBS (*ಮಾಸ್ಟರ್‌ಪೀಸ್ ಥಿಯೇಟರ್* )ಮತ್ತು ಲಂಡನ್ಕಾರ್ಲ್‌ಟನ್ ಟೆಲಿವಿಷನ್ಸಹನಿರ್ಮಾಣವಾಗಿದೆ
* *ಎ ಮಂತ್ ಇನ್ ದಿ ಕಂಟ್ರಿ* (೧೯೮೭)ಫಿರ್ತ್ ಅವರ ಪ್ರಥಮ ತೆರೆಯ ಪಾತ್ರವಾಗಿದ್ದು, ಅದರಲ್ಲಿ ಅವರು ಉಗ್ಗಿನ ವಿಶ್ವ ಯುದ್ಧ  Iರ ಯೋಧನ ಪಾತ್ರ ವಹಿಸಿದ್ದಾರೆ.

## ಉಲ್ಲೇಖಗಳು‌‌ 
## ಹೆಚ್ಚಿನ ಓದಿಗಾಗಿ 
*ಬೋವೆನ್, C. (೨೦೦೨). *ಲಯನಲ್ ಲಾಗ್: ಪಯನಿಯರ್ ಸ್ಪೀಚ್ ಥೆರಪಿಸ್ಟ್ *  ೨೦೧೧ ಜನವರಿ೧ರಂದು ಮರುಸಂಪಾದಿಸಲಾಗಿದೆ.
*ಲಾಗ್, ಮಾರ್ಕ್ ಮತ್ತು ಕಾನ್ರಾಡಿ, ಪೀಟರ್,  (೨೦೧೦) "*ದಿ ಕಿಂಗ್ಸ್ ಸ್ಪೀಚ್: ಹೌ ಒನ್ ಮ್ಯಾನ್ ಸೇವ್ಡ್ ದಿ ಬ್ರಿಟೀಷ್ ಮೊನಾರ್ಕಿ* ",ನ್ಯೂಯಾರ್ಕ್: ಸ್ಟರ್ಲಿಂಗ್ ಪಬ್ಲಿಷಿಂಗ್ ಕಂ., (ಲಯನಲ್ ಲಾಗ್ ಮೊಮ್ಮಗ ಮತ್ತು ಸಂಡೇ ಟೈಮ್ಸ್ ಪತ್ರಕರ್ತ), ISBN ೯೭೮-೧-೪೦೨೭-೮೬೭೬-೧
*
* ಸೇಂಟ್ ಕ್ಲೇರ್, M, "ಎನ್ ಆಸ್ಟ್ರೇಲಿಯನ್ ಕ್ಯೂರ್ಸ್ ಡಿಫೆಕ್ಟ್ ಇನ್ ಕಿಂಗ್ಸ್ ಸ್ಪೀಚ್", *ದಿ ಆಸ್ಟ್ರೇಲಿಯನ್ ವುಮೆನ್ಸ್ ವೀಕ್ಲಿ'', (ಶನಿವಾರ, 2 ಜನವರಿ 1937), p.12.

## ಬಾಹ್ಯ ಕೊಂಡಿಗಳು‌‌ 
* 
* 
* 
* 
* ಫೂಟೇಜ್ ಆಫ್ ಕಿಂಗ್ ಜಾರ್ಜ್  VI ಸ್ಟಾಮರಿಂಗ್ ಇನ್ ದಿ 1938 ಸ್ಪೀಚ್   ಬ್ರಿಟಿಷ್ ಪ್ಯಾಥೆಅವರಿಂದ.
* ಕಿಂಗ್ ಜಾರ್ಜ್  VI ಅಡ್ರೆಸಸ್ ದಿ ನೇಷನ್  BBC ಆರ್ಕೀವ್ಸ್ನಲ್ಲಿ.

ವರ್ಗ:ಆತ್ಮಚರಿತ್ರೆಯ ಚಲನಚಿತ್ರ‌ಗಳು
ವರ್ಗ:ಬ್ರಿಟಿಷ್ ರೂಪಕ ಚಿತ್ರಗಳು
ವರ್ಗ:ವೈನ್‌ಸ್ಟೈನ್ ಕಂಪೆನಿ ಚಲನಚಿತ್ರಗಳು
ವರ್ಗ:ಅತ್ಯುತ್ತಮ ಚಿತ್ರ ಅಕಾಡೆಮಿ ಪ್ರಶಸ್ತಿ ಜಯಶಾಲಿಗಳು
ವರ್ಗ:ಉತ್ತಮ ನಿರ್ದೇಶನಕ್ಕಾಗಿ ಅಕಾಡೆಮಿ ಪ್ರಶಸ್ತಿ ಪಡೆದ ನಿರ್ದೇಶಕರ ಚಿತ್ರಗಳು
ವರ್ಗ:ಅತ್ಯುತ್ತಮ ಅಳವಡಿತ ಚಿತ್ರಕಥೆ ಅಕಾಡೆಮಿ ಪ್ರಶಸ್ತಿ ವಿಜೇತ ಲೇಖಕರ ಚಲನಚಿತ್ರಗಳು
ವರ್ಗ:ಅತ್ಯುತ್ತಮ ನಟ ಅಕಾಡೆಮಿ ಪ್ರಶಸ್ತಿ ಪಡೆದವನ ಚಲನಚಿತ್ರಗಳು
ವರ್ಗ:ಬಡ್ಡಿ ಚಿತ್ರಗಳು
ವರ್ಗ:ವಿನ್‌ಸ್ಟನ್ ಚರ್ಚಿಲ್‌ರ ಸಾಂಸ್ಕೃತಿಕ ನಿರೂಪಣೆಗಳು
ವರ್ಗ:ಇಂಗ್ಲೀಷ್ ಭಾಷೆಯ ಚಿತ್ರಗಳು
ವರ್ಗ:ಮಹಾಕಾವ್ಯದ ಚಲನಚಿತ್ರಗಳು
ವರ್ಗ:ಲಂಡನ್ ಚಿತ್ರೀಕರಣದ ಸೆಟ್‌ಗಳು
ವರ್ಗ:ಸ್ಕಾಟ್‌ಲ್ಯಾಂಡ್‌ನ ಚಲನಚಿತ್ರದ ಸೆಟ್‌ಗಳು
ವರ್ಗ:1925ರ ಚಲನಚಿತ್ರದ ಸೆಟ್
ವರ್ಗ:1934ರ ಚಲನಚಿತ್ರದ ಸೆಟ್
ವರ್ಗ:1936ರ ಚಲನಚಿತ್ರದ ಸೆಟ್
ವರ್ಗ:1937ರ ಚಲನಚಿತ್ರಗಳ ಸೆಟ್
ವರ್ಗ:1939ರ ಚಲನಚಿತ್ರಗಳ ಸೆಟ್
ವರ್ಗ:ಲಂಡನ್ ಚಲನಚಿತ್ರಗಳ ಚಿತ್ರೀಕರಣ
ವರ್ಗ:2010ರ ಸಿನಿಮಾಗಳು
ವರ್ಗ:2010ರ ದಶಕದ ರೂಪಕ ಚಲನಚಿತ್ರಗಳು
ವರ್ಗ:ಜನಪ್ರಿಯ ಸಂಸ್ಕೃತಿಯಲ್ಲಿ ಬ್ರಿಟಿಷ್ ರಾಜಪ್ರಭುತ್ವಗಳು
ವರ್ಗ:ಮಾತಿನಲ್ಲಿ ತೊದಲುವಿಕೆ
ವರ್ಗ:ಚಲನಚಿತ್ರಗಳು